EUSKADI.-Azpeitiko (Gipuzkoa) Justizia jauregia bihar irekiko dute berriz, 18 hilabetez zaharberritzeko lana egin ondoren\nAzpeitiko Justizia jauregia bihar hasiko da berriz lanean eta, horrela, bukaera emango zaio Euskal Autonomia Erkidegoko (EAE) Egoitza Judizialen Planari. Eraikina itxita egon da azken 18 hilabeteotan, barrutik nahiz kanpotik erabat zaharberritzeko.\nInstalazio berriek Eusko Jaurlaritzako Justizia, Lan eta Gizarte Segurantza Sailak egindako gainontzeko egoitza judizial berri edo zaharberrituen egitura berbera daukate.\nJendearentzat errazagoa izan dadin, beheko solairuan jarri dira Erregistro Zibila, Epaiketa Aretoa, Auzitegiko Klinika eta Zerbitzu Orokorrak. Lehenengo solairuan, berriz, Lehen Auzialdiko eta Instrukzioko bi Epaitegiak eta Fiskaltza daude. Azkenik, bigarren solairuan kokatu dira Agiritegiak.\nEgoitza judizialaren barrualdeaz gain, kanpoaldea ere guztiz berrurbanizatu da. Eraikinak guztira 1.355 metro koadroko azalera dauka eta elbarrientzako sarrera jarri zaio. Lanak egiteko 2,5 milioi euro behar izan dira.\nAzpeitiko Justizia jauregi zaharberritua joan den abenduaren 15ean berrinauguratu zuten Juan Jose Ibarretxe Eusko Jaurlaritzako lehendakariak, Joseba Azkarraga Justizia sailburuak eta Euskal Autonomia Erkidegoko goi-kargudun judizialek.


Urola Erdiko Zientzia eta Teknologia Azoka ospatu da | danbolin\nAurten bigarrenez, Urola Erdiko zientzia eta teknologia azoka ospatuko da Azpeitiko azoka plazan eta eskualdeko ikastetxeek ikasturtean zehar landu dituzten proiektuak aurkeztuko dituzte.\nIkasturtean zehar, gaztetxoek euren proiektuen garapenean, Euskal Herriko ikerlari ezberdinekin harremanak izateko aukera izan dute.\nHEZKUNTZA GUNEA – IB SAREA\nIraurgi Berritzen, Urola Erdiko garapen eta berrikuntza agentziak eskualdeko eragileen partehartzea nahiz lankidetza bermatzeko artikulatzen duen eragile sarean kokatzen da ekimena. Zehazki, “IB Sarea” deituraz ezagutzen den lankidetza sare honen baitan egituratzen den Hezkuntza Gunean du jatorria ekimenak.\nEgun Hezkuntza Gunea, eskualdeko 5 ikastetxeek – Azkoitia BHI, Floreaga Salestar Ikastetxea, Iraurgi Ikastetxea, Azpeitiko Ikastola Ikasberri eta Urola Ikastola – lankidetza sustatzeko duten espazioan datza eta bere jarduera nagusiki DBH eta BHI mailetara bieratzen da.\nGuneak, gaur egun eta etorkizunean gizarteak dituen erronkei aurre egiteko ingurune egokia sortzea du helburu. Oro har, guneak, ikastetxe ezberdinek amankomunean dituzten beharrak identifikatu eta hauek asetzeko lankidetza proiektuak sustatzea du jomuga lan talde ezberdinen bitartez. Honetarako, lankidetza espazio ezberdinak gidatu eta proiektu eraldatzaileen garapena sustatzen saiatzen da.\nLankidetzan lantzen diren lan lerroak, 3 oinarri nagusitan egituratzen dira. Batetik, “IB Sareak” eskaintzen dituen aukerez baliatuz, ikasleei eskualdeko eragile sozioekonomiko ezberdinekin harremanak izan eta eskualdeko errealitatea ezagutzeko aukera eskaini nahi zaie. Bestetik, ikasleengan zientzia, teknologia nahiz ikerketa gaitasuna eta zaletasunak landu nahi dira. Azkenik, garatzen diren proiektuen bitartez, metodología berritzaileen aplikazioa sustatu nahi da ikastetxeetan.\nHauen garapenean zehar, sor zitezken zalantza ezberdinei aurre egiteko Elhuyar fundazioaren gidaritza izan dute. Gainera, Elhuyarrek duen hainbat unibertsitateetako ikertzaile boluntarioen-sareari esker, Euskal Herriko ikertzaile ezberdinekin harremanak izateko aukera izan dute ikasleek. Gaiaren inguruan izan zitzaketen zalantzak argitzeaz gain, hauen esperientzia nahiz eguneroko jarduera zein den ezagutu ahal izan dute.\nProiektuak, epe luzera jarraipena izan nahi du eta eskualdeko eragile ezberdinen elkarlana oinarri hartuta, eskualdean zientzia eta teknologia sustatzen jarraitzea nahi da.\nEkitaldiaren egitaraua honela osatu da:\n12.00-12.15 Ekitaldiaren irekiera\n12.15-13.15 Proiektuen aurkezpenak\n13.15-13.25 Diplomen banaketa eta taldeko argazkia\nPrevious Article [BIDEOA] Ramon Martija XVIII. Ibilaldi Neurtuaren inguruan\nNext Article 'Gurutze' jubilatu eta pentsiodunen elkarteak igandean Zarautzen izango den manifestaziora joateko deia egin du\n· Ekaina 2019 (3)· Maiatza 2019 (2)· Apirila 2019 (0)· Martxoa 2019 (1)· Otsaila 2019 (2)· Urtarrila 2019 (0)· Abendua 2018 (1)· Azaroa 2018 (1)· Urria 2018 (2)· Iraila 2018 (4)· Abuztua 2018 (0)· Uztaila 2018 (1)\nSanta Engrazia eta Aizarna ezagutzen izan gara (Marija Lovric, Marah Hervás)\nKirol udalekuen inguruko bilera egingo dute ostiralean\n151. Iñaki, zezenzale nekaezina\nIrekita Hazilan Programaren 4. edizioan izena emateko epea\n‘Ertzak’ taldeak kontzertua eskainiko du igandean Portalen\nNarrondo, Arroabea eta Arroagoiko festetako egitarauak


Finala | Kirola | Berria\nRiora lasaitasuna zetorrela zirudienean, sorpresa!, argentinarren lehorreratzea iritsi da. 100.000 badirela diote egunkariek. Maracanakoa soilik falta da kada: final handia O Templo do Futebol-en. Etxekoak, jipoi historikoa jasota, bere-berea duten tenplutik at geratu dira. Fededunei elizara sartzen ez uztearen parekoa izan da, 1950ean egindakoak oraindik barkamenik merezi ez balu bezala, bekatu guztiak garbitu ez balituzte legez.\n—Maracanan argentinarren aurka 1-0 galtzea okerragoa izango zuan! -esan zidan Aldok, triste-. Selekzio honek ez zian tenpluko finala jokatzea merezi. Norberak bere sustraiei uko egiten dienean, noraezean ibili beste erremediorik ez dik. Zergatik hoa, ba, hi heu ere Euskal Herrira?\nKemena emateko aitzakian, besarkada bat eman nion, «eutsi horri, Aldo» esanez bezala. Ez dut inoiz jakin adio esaten. Komunera joan zenean egin nuen alde, noiz bueltatuko zain geratu ordez. Koldarraren agurra, badakit, eta ez benetako atezain batena. Aldo zaharrak ez dit sekula barkatuko.\nBakar-bakarrik ikusiko dut finala. O Templo Do Futebol-en, baina ez Maracanan, ondoan dagoen taberna zahar bezain eder horretan baizik (mila esker, Beni). Alemania da faborito nagusi, baina futbolean, antzerkian ez bezala, gidoia ez dago aurrez idatzita (edo bai?), eta edozer gerta liteke. Niri, egia esan, bost axola dit nork irabazten duen. Bidea izan da ederrena, bidaia. Eta horrekin konformatzen naiz. Horrekin, ezin gusturago nago. Baina irabaz dezala Argentinak, mesedez.


'Bertso-jaialdia' - - Tolosaldeko ataria\nAnbune 2018-11-20 08:25\nAurtengo Saninazio Jaiei amaiera emateko bertso-jaialdi bikaina antolatu dute Altzo herrian. Jendez gainezka dago frontoia eta sei bertsolari igo dira oholtzara eta Manu Olano gai-jartzaileak gidatu du bertsolarien jarduna. Honako hauek izan dira bertsolariak: Aitor Mendiluze, Andoni Egaña, Oihana Iguaran, Sustrai Colina, Maialen Lujanbio eta Haritz Mujika.\nMendiluzek Greziako itsas ertzean suteak harrapatuta hil direnei kantatu die. Lujanbio amona animoz baxu xamar dabil eta etxetik ez du irten nahi. Colina eta Iguaran familiako gazteak izaki, amonarengana etorri dira berau etxetik ateratzeko asmo sendoarekin. Lortuko ote dute? Egaña, Mendiluze eta Mujikaren txan da da. Ekaitz-zaparradak harrapatu ditu… aterki bakarra dute eta hura, txiki xamarra. Grande Marlasca ezaguna da euskaldunontzat. Berriki deklarazio batzuk egin ditu: “…egia bakarra egia judiziala da”.\nLujanbiok hiru bertso kantatu ditu. Colina eta Mujika: Colinak bere memoriak jaso nahi ditu eta lan hori Mujikak egingo dio. Azken urte hauetan maiz elkartu dira eta gaur, 25 orriko liburuxka txiki batekin datorkio Mujika. Egañak loari buruzko ikastaroa eman du. Beste bostak ikastaro horretara joan dira. Bostek badute arazoren bat loarekin. Egañak erremedioa emango die. Egaña, Iguaran, Mujika eta Lujanbiok beren curriculum-ak bidali behar dizkiete bertso antolatzaileei, gero hauek hautaketa egin dezaten. Colinak eta Mendiluzek puntutan egingo dute gai librean.


Espainiako Auzitegi Gorenak baztertu egin du indultuen kontrako bide penala | Mundua | Berria\nEspainiak Kataluniako bederatzi buruzagi independentistari eman dien indultuaren kontrako manifestazio bat, ekainaren 11an, Bartzelonan. Quique García/EFE Tamaina handiagoan ikusi\n2021eko irailak 23 11:58\nEspainiako Auzitegi Gorenak ezerezean utzi du Espainiako Gobernuak Kataluniako bederatzi buruzagi independentistari emandako indultuei bide penaletik aurre egiteko aukera. Eldiario.es agerkariak aurreratu duenez, Gorenak baztertu egin du Eskuin Liberala alderdiak Pedro Sanchez Espainiako presidentearen aurka jarri zuen kereila. Alderdi horrek prebarikazioa leporatu zion Sanchezi. Auzitegiaren iritziz, akusazioaren argudioek ez dute auziaren gaineko «gutxieneko analisia» eskaini Sanchezen erabakietan prebarikazio delitua baden aztertzeko.\nEskuin Liberalak aurkeztu zuen kereilak Sanchezi leporatu zion Kataluniako prozesu independentistarengatik zigortuak izan ziren buruzagien aldeko indultua «trukerako txanpon gisa» erabiltzea, Espainiako Kongresuan Kataluniako alderdi independentisten babesa lortzeko. Gorenaren iritziz, baina, justiziak ezin du anitzat hartu argudio hori. Auzitegiak nabarmendu du indultua hura onartzeko eskumena zuenak eman zuela: Espainiako Gobernuak, alegia. Eta gaineratu du erabakia hartzeko arrazoiak ezin direla justiziaren kontrolaren menpe jarri. Hala ere, zehaztu duenez, auzitegiek neurriaren «koherentzia» aztertu dezakete, eta, horretarako, administrazioarekiko auzien bidea da erabili beharrekoa.\nHain justu, bide hori erabili dute PPk, Ciudadanosek eta Voxek indultuen kontra egiteko. Gorenak hiru alderdi horien helegiteen gaineko epaia eman beharko du hurrengo hilabeteetan. Oraingoz, baztertu egin du indultuak, kautelazko neurri gisa, behin-behinean indargabetzea eta Kataluniako prozesuarengatik zigortutako buruzagi independentistak berriro ere espetxera bidaltzea.


Elkanoren Itsasoratze jaialdiaren azken emanaldia, gaur | El Diario Vasco\nCosta UrolaElkanoren Itsasoratze jaialdiaren azken emanaldia, gaur\nElkanoren Itsasoratze jaialdiaren azken emanaldia, gaur\nItsasoratze sinbolikoa. Isasontzi asko elkartu ziren Elkanoren irteera irudikatzeko. / AMAXKAR\nDibulgaziozko hiru saio antolatu dira eta gaur Arrantzaleen kofradian azkena izango da arratsaldeko 19:30ean\nJUAN MARI ZUBIAURREGETARIA. Martes, 17 septiembre 2019, 00:28\nElkanoren Itsasoratzea Mundubiraren Ubera ekimenaren barne antolatu den egitarau zabalaren barne dibulgaziozko hiru saio egingo dira, elkarrizketa formatuan gauzatzen ari direnak, modu dinamiko eta parte-hartzailean, ikusleak mundubirarekin erlazionatutako gai ezberdinetara hurbiltzeko.\nOrain arte bi burutu dira eta gaur arratsaldeko 19:30ean Elkano Arrantzaleen Kofradian hirugarrena egingo da. Bertan izango dira Ekai Txapartegi UPV/EHUko filosofia irakaslea eta Iosu Etxezarraga arkeologoa, 'Itsasoko teknologiaren ezagutzatik, ezagutza zientifikora' gaiaren inguruko solasaldian gaia jorratzeko.\nAurreko bietan jende asko hurbildu da solasaldietara eta gaurkoan ere beste horrenbeste espero da. Aurrez egindakoak hauek izan dira, irailaren 10ean, Amaia Rojo UPV/EHUko ikerlaria eta Elkano 500 Fundazioko aholkulari Daniel Zulaika egon ziren eta eurek landutako gaia 'Euskaldunak lehen mundubiran'. Hilak 12an, Euskal Itsas Museoko zuzendari Xabier Alberdik eta Aitor Leniz historialari lekeitiarrak 'Euskal Herriko kostako testuingurua Elkanoren garaian' gaiari buruz hitz egin zuten.\nAsteburuan bestelako ekimenak burutu dira portuan. Elkanoren Itsasoratzea jaialdiak denetik ekarri du. Larunbatean gastronomia izan zen nagusi, arroza eta espezieak probatzeko aukera izan zelarik moilan egindako lehiaketan. Gaztetxoenek Urritzaren eskutik jolas eta tailer ezberdinetan parte hartu ahal izan zuten.\nIgande eguerdian ekitaldi ofizial bat egin zen eta, bertan, Elkanorekin abiatu ziren itsasontzi eta tripulatzaileen jatorriko euskal herri ezberdinetako ordezkari instituzionalek parte hartu zuten, baita beren historia itsasoari lotuta duten herrietako ordezkariek ere, kostakoak zein barnekoak. Magallanes-Elkano espedizioan euskal jatorriko 31 tripulatzailek parte hartu zuten, armadako bost itsasontzitik hiru eraiki ziren euskal itsasertzeko ontzioletan, eta, gainera, euskaldunek zeregin garrantzitsua izan zuten bidaiaren prestaketan.\nIrakurri zen adierazpenak hori dena jasotzen zuen eta jarraian Salbatore Abesbatzak Elkanoren ereserkia abesten zuen bitartean, itsasoratze sinbolikoa egin zen, portuan bildutako itsasontzien partaidetzarekin, kanpai doinuak lagun zituztela.\nUsoa Ostolaza y Pello Osoro, vencedores del XIII Triatlón Sprint Igon Mancisidor eta Ainara Urrutia, garaile Akuako biran


Volkswagenek eta Boschek bateriak Europan egin nahi dituzte - Ekonomiaren KZ\nVolkswagen taldeak eta Bosch taldeak lankidetza-hitzarmen bat sinatu dute 2022ko amaierarako baterien ekipamendurako soluzioen hornitzaile europar bat sortzea planteatzeko, automobil-enpresaren ohar baten arabera.\nProiektuaren helburua Europan bateriak fabrikatzeko irtenbideak aztertzea da, eskala industrialean. Bi enpresek bateriak ekoizteko sistema integratuak hornitzeko asmoa dute, eta, horrez gain, gelaxken eta baterien sistemen fabrikatzaileentzako ‘in situ’ martxan jartzeko eta mantentzeko laguntza emango dute.\nAkordioa esperientzia eremu osagarrietan oinarritzen da, automobil-fabrikatzaileak bateria-gelaxken ekoizle garrantzitsu bihurtzea espero duen bitartean, Boschek fabrikak automatizatzeko eta sistemak integratzeko know-how-a du.\nLankidetza hitzarmena iragan astelehenean sinatu zuten Thomas Schmall Volkswagen taldeko Batzorde Betearazleko Teknologia arduradunak eta Volkswagen Group Componentseko zuzendari nagusiak eta Robert Bosch taldeko batzorde exekutiboko kide eta Bosch Rexrotheko administrazio kontseiluko presidente Rolf Najorkek.\n“Baterien fabrikazioaren balio-katearen integrazio bertikalean aktiboki parte hartzeko gure erabakiak onura aukera berriak eta handiak sortuko ditu. Mugikortasun elektrikorako guztiz kokatua dagoen hornidura-kate bat sortzea, Europan manufakturatua, aukera paregabea da gure konpainiaren historian “, nabarmendu zuen Schmalek.\nVolkswagenek baterien gigafatoria bat izan nahi du Espainian, baina oraindik ez dakigu non dagoen. Sagunto, Valentzian eta Extremaduran, instalazioaren helburu posibleetako bi dira.\n← Glovok langileen soldata debaluatzen du mugagabeak egiterakoan\nGasteizek, Bilbok, Basaurik, Eibarrek, Andoianek eta Urnietak lortu dute Bikaintasun Zigilua →\n2022-01-26 Ane Soriano\nNekazaritzako elikagaien arazoa hiru hilabete barru argitaratuko da


1.984 euroko isuna ekarri dio pertsona bati Goikolarrako etxolak ordenazioz kanpo egoteak - Amurrio - Aiaraldea.eus\nAitor Aspuru Saez 2019-05-25 10:33\nGoikolarrako etxolak ordenazioz kanpo daude. / Sagrario Moreno\nSagrario Morenok salatu du 1.984 euroko isuna ordaindu beharko duela Goikolarran duen etxola batean leihoa aldatzeagatik.\nSagrario Moreno oso haserre agertu da Amurrioko Udalean bizi izan duen "egoera kafkianoren" ondorioz. Izan ere, Goikolarran duen etxola batean leihoa aldatu zuen eta, auzokide baten salaketaren ondorioz, espedientea ireki zioten.\nHorren arabera, 600 euroko isuna ordaindu behar zuen hilero kendutako leihoa (berria jarri aurretik zegoena) jarri arte, 6.000 euro guztira 10 hilabeteetan. Berak argudiatu zuen hori ezinezkoa zela eta, emaitzarik gabeko hainbat kudeaketa egin ostean, leihoa estali zuen.\n"Leiho hori existitzen zen, baina salaketa jarri zuenak ez zuen ikusten sastraken eraginez. Azkenean itxi egin dut, nahiz eta etxolan hezetasuna eta arazoak areagotu diren", azaldu du Morenok.\nHala ere, 3 hilabete behar izan zituen horma estaltzeko eta Arabako Foru Aldundiak 1.984 euro ordaintzea exijitu dio: 600 euro hilabete bakoitzeko.\nSagrario Morenoren ustez, Amurrioko udal ordezkariena da ardura guztia eta arazoak konpontzeko gaitasun eza leporatzen die. Josune Irabien alkateak, aldiz, ez du horrela ikusten: "Guk ez genuen salaketa jarri, auzokide batek baizik. Salaketa ez tramitatzea prebarikazioa litzateke".\nHala ere, alkateak onartzen du egoera ez dela bat ere logikoa: "duela 50 urte baino gehiago Amurrioko Udalak lursaila laga zien auzokideei, euren etxeak oso txikiak zirelako eta etxolak han egiteko. Hala ere, dokumentazio hori ez da existitzen eta egoera ez da erregulatu. Ondorioz, lekua ordenazioz kanpo dago eta ezin dira obrak egin, ezin baitugu baimenik eman. Aldi berean, norbaitek lanen bat egiten badu, legez kanpo ari da".\nIrabienek aldarrikatu du udalak legea jarraitu duela, nahiz eta bistakoa den Goikolarran arazoa dagoela: "udal teknikariekin landu dugu gaia, baina konponbidea ez da erraza".


HD-DVD - Wikipedia, entziklopedia askea.\nHigh Density – Digital Versatil Disc (HD-DVD), disko-formatu berri hau DVD forum-ak sortu eta hobetu du, egile eta entretenimendu munduko estudio handienekin batera. Talde hau DVD-aren (DVD forum) estandarrak sortzeaz arduratu zen formatu hau sortu zenetik. Toshiba eta NEC-en Advanced Optical Disc (AOD) teknologian oinarrituta sortu da eta geruza batean 15GB gorde daitezke DVD arrunt baten 4.7 GB-en aldean. Bi geruzatako HD-DVD batek 30 GB-eko edukiera du, eta hiru geruzatako diskoak 45 GB-era iristen dira.\nHD-DVD disko eta irakurgailua\nHD DVD-ROM-a 12 cm-ko diametroa eta 1,2 mm–ko sakonera duen diskoa da, alde batean edo bitan idatzita egon daitekeena eta alde bakoitzean geruza bat edo bi izan ditzakeena. 60 GB gordetzera heldu daiteke bi geruzatako bi alde izanda, beraz geruza bakoitzean 15 GB gorde daitezke.\nGaur egungo DVD-ek informazioa diskoaren erdian gordeta dute kanporago dagoen plastikozko geruza garden batek babestuta. HD DVD-a modu berean dago eraikia eta fisikoki diskoak ezaugarri berdinak ditu.\nOndorioz, DVD ekipaia oso gutxi aldatu behar da formatu berri hau onartzeko. Testetan frogatu ahal izan denez, HD DVD bat produzitzeko garaian DVD-arekiko bost minutuko aldea dago soilik.\nLaser urdin-morea zenbaki irekiera 0.65ekoa duen lentearekin, erabili daitekeen argi diametroa txikitu egiten da, oraingo DVD-kin alderatuz. Beraz, diskoa gorde daitekeen informazioa handiagoa da. Aldi berean, errotazio abiadura handitzen da, byte transferentzia handiak onartuz 36,55 Mbps, hiru aldiz baino gehiago DVD arruntarena.\nKalitate handieneko telebista irudiak gorde ditzake (HDTV [1920x1080] pixeletako bereizmenera arte), baita txikiena ere ( CIF [320x240]).\nBitxikeria bezala, aipatu disko bakarrean bi formatuak gorde daitezkeela, HD DVD eta DVD. Hau da, alde batean HD DVD moduan gorde daitezke datuak eta beste aldean DVD moduan edo alde batean bertan biak eduki, geruza ezberdinetan. Horrela laser gorriak DVD-ari dagokion informazioa irakurriko du eta laser urdinak HD DVD-ari dagokion.\n15 GB gorde ditzake geruza bateko DVD batean. Eraikitzerako garaian DVD egileekin bat egiten du, izan ere, DVD-a eraikitzeko azpiegitura erabiltzen du, produkzio gastuak txikituz. Aurreko belaunaldiko DVD-ekin bateragarria da eta irakurgailu batek bi formatuak onartu ditzake, aldaketa gutxirekin. Bi geruzatako diskoak egitea erraza da.\nBi konpainia, soilik, daude atzetik (NEC eta Toshiba). Bere edukiera Blu-Ray Disck-arena baino urriagoa da.\n(Ingelesez) The Authoritative HD DVD FAQ by Hugh Bennett\n(Ingelesez) HD DVDaren orrialde ofiziala\n(Ingelesez) DVD forum-aren orrialde ofiziala\n(Ingelesez) The HD DVD Key


Eusko Jaurlaritzak Industria Plana krisialdiari erantzuteko eraginkorra izan dela adierazi du | Bizkaia Talent\nArantxa Tapia sailburuak gaineratu zuen industrian sortzen den enplegu bakoitzeko, zerbitzu alorrean 3 eta 5 enplegu bitartean sortzen direla. Hala, 3.627 industria-egitasmo landu eta bultzatu ziren, tamaina desberdinekoak eta premia oso desberdinekin: finantzazioa, berregituraketa-egoerak, teknologia aurreratuak, berrikuntzako proiektuak, makineriaren modernizazioa eta ekintzailetza-proiektuak.\nArantxa Tapia sailburuak eman zuen planaren emaitzen berri, Industriako sailburuorde Javier Zarraonandia eta SPRIko zuzendari nagusi Alex Arriola zituela lagun, BECen ospatzen ari den Industria Astearen esparruan. Adierazi duenez, emaitzok «Industria Planaren gaitasuna eta ahalmena bermatzen dute, Euskadiko Industriaren beharrizanei erantzuteko gai den tresna gisa». Emaitzak 2014ko Industria Planari dagozkio; gutxi barru, Eusko Legebiltzarrari helaraziko zaizkio.


ikasbil.eus: Aldizkari Digitala: Bero-boladan, zure landare kutuna bizirik\nBegira itzazu unetxo batez zure etxeko landareak. Nola daude?: erreta?, ureztatuegi?, bizirik ozta-ozta?\nGero eta sarriago ari da gertatzen. Etxe alokatu batean, edo armairu baten tamainako balkoitxoa duen apartamentuan bizi direnek etxe-barrurako landareak erosten dituzte etxeari nork bere ukitua emateko. Inkesta batzuek diotenez, lorezaintza inoiz baino errotuago dago 35 urtetik beherako jendearen artean. Halaxe da: zenbaitentzat landareak bere ume kuttunak dira!\nBaina landare zaleak izutzen hasten dira uda bero badator. Zer egin behar da landareak bizirik irauteko beroaldia igaro arte?\n• Udan landareak hazten saiatzen dira, loreak ematen. Eta hori egiteko, energia behar dute. Baina bero gehiegi egiten badu, beroari aurre egiten xahutuko dute energia hori, loratzeko erabili ordez.\n• Argiaren indarrak, hezetasun-mailak, horrek guztiak eragiten die bereziki etxe-barrurako landareei. Beraz, eguzkiaren argia luzaro jasotzea kaltegarri izan daiteke. Etxea behar baino beroagoa egotea ere ez da ona, ezta aire egokitua ere.\nKlima beroa eta landareak: zaintzeko bost era\n• Ezagutu zure landareak. Ikasi bere izena eta egin bilaketak Googlen. Nola eman behar die argiak: aurrez aurre ala zeharka? Giro hezea ala lehorra maite dute? Gogoan izan: landareak ez du aurrera egingo bizi-baldintza desegokiekin, nahiz eta bikain ureztatuta egon. Adibidez, landare tropikalek nahiago dute hezetasuna eta landare mediterraneoek, ezkaia eta izpilikuak esaterako, giro lehorra.\n• Aztertu landarea non duzun etxean. Argia zuzenean denbora gehiegi jasotzen badute, agian ez daude lekurik egokienean.\n• Oro har, klima beroko lekuetan, landare gehienek ur gehiago behar izaten dute, egunero bi aldiz ziurrenik. Ez xahutu ura behar ez bezala edo gutxiegi botata. Ureztagailuaren aho-muturra erabili lurra bustitzeko; ez busti hostoak. Erabili ura, baina bere tenperaturan, hotzegia edo beroegia kaltegarri delako landarearentzat. Goizez edo gauez ureztatu landarea; eguzkiak jotzen duenean egiten baduzu, batetik ez du baliatuko ura, lurrundu egiten delako berehala; eta bestetik, sustraiak gorantz haziko dira, sustrai horiek lurruntzen ari den ur horren atzetik gorantz abiatuko direlako. Sustraiak hazi egin behar du, baina ez gorantz. Busti lurra eta 10-15 minutu igarota berriro lehor badago, berriz busti beharko duzu.\n• Landarea goibel samar baduzu, ureztagailuan sartu te-hostoak eta horko ur horrekin ureztatu landarea; izan ere, hosto horiek nitrogeno asko dute.\n• Lorategirako zuhaixkak badituzu, edo balkoiko lorontzian landare handiren bat, erabili ur dezente ureztatzeko, astean hainbat aldiz. Hori hobea da egunero apurtxo bat ureztatzea baino. Eta aire librean dagoen landare egartiaren lurraren gainean hildako hostoak jartzen badituzu, on egingo diozu landareari, hezetasuna ez delako lurrunduko. Landareak hegorantz begira badituzu, berriz, ura goizez eta arratsaldez beharko dute, heze eusteko.\nEta jada lehortuak badaude, orduan zer?\n• Lehorrak badaude eta lurrak ez badu botatako ura zupatzen hasieratik, bota ur gehiago. Utzi sustraiei ur hori zupatzen, itxaron unetxo bat, eta berriro isuri ura.\n• Beste zerbait ere egin daiteke: landarea urez betetako ontzi batean eduki ordu-laurdentxo batez.\n• Oro har, ez ureztatu gehiegi. Hobe da hasieran bustitzea lurra, eta denboralditxo bat itxarotea berriro ureztatu aurretik.\n• Sustraiak usteldu eta euliek bertan arrautzak jartzerik nahi ez baduzu, loreontziak ez du hondoan ura etengabe izan behar. Lurrak ur edo hezetasun gehiegi badu, jarri lorontzi-hondoan harritxoak.\n• Kaktusekin ez larritu, oso maitea dute-eta giro bero-lehorra. Ikusi ez ote dauden lehorregi, baina ez ureztatu beharrezkoa baino gehiago.\nEta asteburuan kanpora banoa? eta oporretan?\n• Ez da zaila plastikozko botila batekin ureztagailu bat egitea, lurra tantaka bustitzeko. Plastikozko botilari egin zulotxo bat, bete urez, eta sartu lur-azpian botila. Ura tantaka aterako da, landarea elikatuz.\n• Hostoak zimeltzen, erortzen edo kolorez aldatzen badira, zaindu hobeto.\n• Landare gehienak gehiegi maitatzeagatik hiltzen dira. Ez daitezela ito ez ur-putzu batean egoteagatik ez beti uretan izateagatik. Landare batzuek, neurriz gain elikatzen badira, oxido-itxurako hostoak izaten dituzte, edo laranja-kolorekoak.\n• Baina batez ere, ez izutu. Ziurrenik, bero-boladak ez ditu akabatuko. Sarri, baina bere neurrian, ureztatuz eta arreta izanez gero, eta maitatuz gero, baietz ondo izan!


Uztailaren 6tik aurrera bueltan da MuittuLezo estrategia garai berrietara egokituta | Lezo.eus\nUztailaren 6tik aurrera bueltan da MuittuLezo estrategia garai berrietara egokituta\nBerriro zabalduko dira kirol parkeak, astean behin eta ordutegi konkretu baten pean eta abian jarriko da, halaber, Martxan +60 ekimena, hirugarren adineko herritarrek ariketa ezberdinak egiteko saioak.\nHorrekin batera martxan jarriko da baita ere ibilaldiak edota paseotxoak egiteko Lezoratu 1:1 zerbitzua, bereziki adineko pertsonei zuzendua, tipi-topako taldekako formatuaren ordez, banakako formatuan, laguntzaile batez lagunduta.\nGauzak horrela, datorren astetik aurrera berriro zabalduko dira Andreone, Lopene eta Euskal Herria plazako kirol parkeak, herritarren indar, oreka, koordinazioa eta gaitasun aerobikoa aire libren lantzea ahalbidetzen duten parkeak, alegia. Irekiera, baina astean behin izango da, ostegunetan, eta ordutegi jakin baten pean. Hori horrela izanik, parkeak zablik egongo dira uztailaren 9an, 16an, 23an eta 30ean ondorengo ordutegian:\nOrdutegi eta egun muga horien helburua da erabiltzaileek segurtasuna eta osasuna bermatzea. Horregatik, erabilera hori KOZ-eko arduradunaren gainbegiradapean egingo da. Parke horien erabiltzaile nagusiak adineko pertsonak diren arren, herritar orok erabili ahal izango ditu bertako makinak\nEra berean, parkeen irekierarekin batera abian jarriko da Martxan +60 ekimena, adineko pertsonek ariketa desberdinak egiteko saioak, hain zuzen. Horien bitartez, indarra, oreka edota koordinazioa bezalakoak landu ahal izango dituzte.\nEkimen hori uztaileko asteartetan egingo da, hain zuzen uztailaren 7an, 14an, 21ean eta 28an, 10:30-11:30 bitartean eta elkargunea kiroldegian eginda da, (kantxako atean). Ekimena, noski, doakoa izango da eta izen ematea momentuan bertan egingo da.\nNormaltasun berrian bagaude ere, ezinbestekoa izaten jarraitzen du segurtasun eta higiene neurriak errespetatu eta betetzen jarraitzea eta ildo horretan, aipatu bi ekimenetan parte hartzeko ezinbestekoa izango da musukoa erabiltzea, saio hasieran zein amaieran eskuak garbitzea, toalla txiki bat edota ur botila etxetik ekartzea eta noski, Kirol Orientatzaileak esandako jarraibideak betetzea.\nCOVID-19ak eragindako egoera honen aurrean MuittuLezo estrategiaren helburu nagusia da herritarron ongizaterako hain garrantzitsua den kalera irtete hori bultzatzea, aktibo eta osasuntsu sentitu eta mantentzeko.\nEgungo egoera dela eta, baina, kasu batzuetan laguntza falta, beldurrak eta kezkak bultzatuta, ez da etxetik irteteko aukera hori izan. Hori kontuan hartuta, Lezoko Udalak Lezoratu 1:1 ekimena sortu du, kalera paseotxoak edota ibilaldiak egitera atera nahi edo behar dutenen eta horretarako laguntza ez dutenei laguntza eskaintzeko. Zerbitzu hori Anbulatorio, Gizarte Zerbitzu eta Kirol Sailaren artean engranaturiko proiektua da, KOZ zerbitzuaren bitarte eta horren ezaugarri nagusia izenburuak berak jasotzen du: banakako formatuan egingo da, laguntzaile batekin, eta ez, adibidez, tipi-topak eskaintzen duen taldekako formatuan (gaur egun bertan behera mantentzen da tipi-topa).\nAipatu zerbitzua uztailean zehar eskainiko da eta pertsona interesdunek KOZekin jar daitezke harremanetan 663 228 031 telefonoan, paseotxorako egun eta ordua finkatzeko. Kalera irtete hori, segurtasun eta higiene neurri guztiak kontuan hartuta egingo da. Animatu eta Lezora(tu)!


otsaila | 2007 | irratia.com\nHileko artxiboak: otsaila 2007\n74. saioa: Disonancias, Sareko Argia, Openaldia\n2007/02/27 jabea\tIruzkin 1\nGaurko saioan Disonancias topaketa izan dugu hizpide lehenik, asteburu honetan Donostian ekimen honek eman duenaren aurkezpena egingo baitute Tabacaleran. Ekimeneko koordinatzaile Arantxa Mendiharatek azaldu digunez, hainbat artista eta enpresa elkarlanean jarri eta sei hilabetez jardun ostean emaitzak aurkeztu eta festa egingo dute. Bestalde, Argia astekariaren edukiak Interneten egoteaz gain, orain informazio eta material multimedia osagarria dute sarean astekariko edukiek: bideoak, argazkiak… Gainera, 2.0 ezaugarriez hornitu dituzte aldizkariko edukiak: iruzkinak egiteko aukera, zabaldura bidaltzeko edo e-postaz igortzeko modua… Horren guztiaren berri eman digu Sareko Argiako arduradun Eli Pombok. Azkenik, ostegun eta ostiralean Donostian izango den Openaldia izan dugu mintzagai, software librea eta haren onurak jendearengana hurbiltzeko saio interesgarria. Saioa eskuratzeko HEMEN.\n73. saioa: Nontzeberri-Nontzefilm jaialdiak, IKTeroak\nGaurkoan bi elkarrizketa izan ditugu solaskide interesgarriekin. Lehena, gure estudioan bertan, Lutxo Egiarekin, Nontzeberri agerkari elektronikoko editore eta Nontzefilm zein Nontzeflash jaialdien sustatzailea, bihar eguerdian amaituko baita lehiaketa horietara, hurrenez hurren, film laburrak eta flash animazioak aurkezteko epea. Gero, Skype baliatuz, Ordizian diren hiru lagunekin egin dugu aldi bereko solasaldia. Bai, Mikel, Maite eta Jokin IKTeroak elkarrizketatu ditugu sarearen bidez. Sareko Argia saria jaso dute aurten, Informazio eta Komunikazio Teknologiak irakaskuntzara eramateko egiten ari diren ahalegin apartagatik. Acido C talde gipuzkoarraren musika entzun eta bestelako kontu batzuk ere komentatu ditugu. Saioa entzuteko HEMEN.\n72. saioa: Windows Vista, web semantikoa, SOS Muxika\nSaioa entzuteko HEMEN. Gaurkoan gai ugari aipatu ditugu gure saioan. Esaterako, Microsoft erraldoi monopolistikoak bere Windows Vista sistema eragile berria atera berri duela-eta. Ordenagailu saltzaileak gustora daude Vistarekin, Microsoften gehiegizko eskakizunak betetzen ez duten makina berri eta ahaltsu ugari berehala bazterturik geratuko direlako. Oso makina indartsua eskatzen du Vistak. Instalatu nahi izanez gero ere, momentuz ez instalatzeko aholkua eman dugu, hasierako bertsioak akatsez beterik egoten baitira. Gainera, SOS Muxika ekimena, Web 3.0 belaunaldia, unibertsitatea.net, munduko podcast-en foroa eta beste hainbat kontu jorratu ditugu gaurkoan.


Ondorioak ez ditzala langile klaseak ordaindu! - - Kronika.eus\nMarkel Mendizabal Goñi. Ikasle Abertzaleakeko kidea 2020-09-10 00:00\nKurtso berria hasi da eta ofentsiba burgesak aurrera darrai. Hezkuntza komunitatea osatzen duen langileriaren osasuna bermatua egon arte, klase presentzialen gelditzea exijitzen dugu, eta horretarako irailaren 15ean greba egingo dugu EAEn.\nKrisiaren ondorioz, hezkuntzan digitalizazio prozesu bat gauzatzen ari da, bai pandemiak ahalbidetu duelako eta baita soldatapeko lanaren konposizioan ematen ari diren aldeketek, inteligentzia artifizialaren garapenak, adibidez, gaitasun digitalean trebatzea eskatzen dutelako. Egoera honen aurrean ezin dugu egoerari eusteko eskaera batzuetara mugatu; hezkuntzaren gaineko kontrola da ezarri behar den baldintza, ikasle langileon osasuna eta interesak babes daitezen. Hala ere, neurri minimo batzuk exijitu eta aplikatzea beharrezkoa da, beti ere kontuan hartuz erroko arazoa ez dela instituzio burgesen gestio penagarrira mugatzen, baizik eta hezkuntza sistema kapitalistak ikasle langileon osasuna eta interesak ziurtatzeko duen ezintasun objektiboetara.\nDinamikaren helburua langileok burgesiaren ofentsibaren ondorioak ez ordaintzea den heinean, plazaratu beharreko mezua argia da: hezkuntzaren gaineko langile kontrola, hezkuntza doakoa, kalitatezkoa eta unibertsala izan dadin. Hori lortzera begira, hainbat neurri exijitzen ditugu: 1) Ikasle langileok hezkuntzarako sarbidea izan dezagun bermatzea; 2) ikasketa modalitate telematikoak sortutako zailtasun akademikoak ikasleon ikasketa prozesua ez oztopatzea; eta 3) lan militante eta politikoa egiteko eskubidea (biltzekoa eta manifestatzekoa adibidez) bermatzea.\nAzkenik, gonbidatzen zaituztegu, datorren irailaren 14an 11:00etan Biterin egingo dugun grebaren aurkezpenera, eta horrekin batera, 15ean Donostiako Ibaeta campusean 11:00etan hasiko den manifestazioan parte hartzera. Ondorioak ez ditzala langile klaseak ordaindu!


Gehitu itzal bat hautatutako marrazkiari eta definitu itzalaren propietateak.\nAukeratu Formatua - Objektua - Grafikoa - Area - Itzala fitxa\nEzarri aplikatu nahi dituzun itzalaren propietateak.\nHautatutako marrazki-objektuari itzal bat gehitzen dio.\nSakatu itzala jaurti nahi duzun aldean.\nSartu itzala zenbat nahi duzun desplazatzea hautatutako objektutik.\nSartu ehuneko bat % 0tik (opakua) % 100era (gardena) itzalaren gardentasuna zehazteko.\nTitle is: Itzala


[Bestelako Navajo (1/3) sarreraren jarraipena] “Baina, funtsean, Nashibittik ez zion sekula irakatsi garraztasun hori. Yeibichaia irakatsi zionean Gauaren Bidearen azken gauean, izentzat ezarria zioten Galderak Dagitzan Hori. Baina Leaphorn, hirutan hogei urte beranduago, Erantzuten duen Hori izendatu zuten. Nashibittik berak erakutsiak zizkion Leaphorni Bedeinkapenaren Bidearen hitz eta elezaharrak, berak azaldu zion Jainko Jendeak erakutsi ziola Lurrazaleko Jendeari nola bizi, berak...\nNekez aurkituko dituzu Europako beste inon partidu nagusietako ordezkariak herritarrak sutzen kutsadura mugatzeko arauak bete ez ditzaten. Gipuzkoan, ordea, hori eguneroko ogia da XXI. mendean ondo aurreratuak izanagatik. Mikel Jaka Sasieta hernaniarrak 2010eko otsaileko gutunez kontatu zuen –Diario Vascon “Basura y materias primas“, Hernaniko Kronikan “Zaborra edo lehengaia“- berari gertatua herrian hondakinen kudeaketa sistema berriaz gehiago jakin nahian...\nEzetz esan zuten 2002an. Herrian ez zutela onartuko 60 hektareatako zabortegirik egitea. 2.700 biztanle dauzka Frantziako Vendée departamenduan Saint-Philbert-de-Bouaine herriak, Ar-Naoned (Nantes) inguruan. Baina biztanle horien artean eduki behar du fundamentu handiko jenderik, zeren eta etxeko zaborrak modu autogestionatuan kudeatzeko eredu bihurtu baita. Eskualde mailako zabortegiari uko egin eta bi urtera, 2002an, konpost eremua jarri zuten martxan Saint-Philberten. 2.500 metro karratuko...


Atzealdea Langileei buruzko informazioa\nForu Aldundiaren lanpostu-zerrenda, lanpostu bakoitzari dagozkion ezaugarriei buruzko informazioarekin. Enplegatutako langile kopurua: urteko ordainsari osoak, tartearen, mailaren eta lanpostuaren arabera; langile finkoen eta aldi baterako langileen ehunekoak; erantzukizuneko lanpostuak; esleitutako hizkuntza eskakizunak, eta egiaztatutakoen ehunekoa; eta libreki izendatu eta kargutik kendu daitezkeen konfiantzazko kargudun, aholkulari edo laguntzaileen kopurua. Datu horiek guztiak sexuaren arabera xehatu behar dira.\nLangileak - (20,42 KB XLS)\nLZ (2020.ko uztaila) - (221,57 KB XLS)\nLZ (2020.ko maiatza) - (220,71 KB XLS)\nLZ (2019.ko ekaina) - (208,31 KB XLS)\nLZ (2019.ko urtarrila) - (2035,15 KB PDF)\nLZ (2018.ko uztaila) - (74,84 KB XLS)\nLZ (2018.ko apirila) - (128,86 KB XLS)\nBateragarritasuna (2017) - (19,36 KB DOC)\nTitularrik gabeko lanpostuak (2019) - (13,15 KB XLS)\nLanpostuak zuzendaritzaka (2020) - (13,26 KB XLS)\nLanpostuak zuzendaritzaka (2019) - (10,3 KB XLS)\nAldatze data 2020/06/30\nSortze data 2018/01/11


qui eduxi te de terra AEgipti,\n& de domo seruitutis: non habebis\nDeos alienos coram me, non facies tibi\nsculptile, neque omnem similitudinem\nque est in coelo, & quae in terra deorsum,\nneque eorum que sunt in aquis sub terra,\nnon adorabis ea, neque coles. Exodi 20.\nNi naiz zure Iainko Iauna,\nEjipteko lurretik eta\ngathibutasuneko etxetik athera zaitudana.\nEztuzu bertze Iainkorik ene aitzinean izanen,\neztuzu Idola pikaturik eginen\nLehenbiziko manamendua dadukaten hitz hauk, deklaratu baino lehen zertan datzan, aitzinetik emaiten dute abisu aitzindari bat lege guzikotz, gizonari ezagut arazitzeko bere Iainko Iaunak eta ongi egilleak lege hura emaiten dioela, arren ezaguturik, zein majestatez, autoritatez, eta ontasunaz haren alderat usatzen duen bere bizitzearen ordenatzeko erregla emaiten dioenak, konsiderazione hauk direla kausa lege haren begiratzeko eta konplitzeko agudoago egin dadin amoreagatik.\nLehenbiziko manamendu hunez ordenatzen da egiasko Errelijionea eta falsoa debekatzen, manatzen duela Iainkoak, ez xoilki egin dakion egiasko eta beregaineko serbitzua eta ohorea, bainan are ekhar eztakion hartaz bertzeri garabik.\nEztuzu bertze Iainkorik izanen ene aitzinean, erran nahi da, ezagutuko nauzu, ni xoilki naizela Iainkoa, eta halakotzat ohoratuko nauzu, nitaz berzeri nihori emanen eztiozun ohore batez.\nIainkoari emaiten zaion ohore partikular hura, zein baita guzien gainekoa, ezta bertze gauzarik, kanpoko seinale bat baizen, nola gure baitan ezagutzen dugun Iainkoa dela gure Iauna, hain konplia eta hain bothere handitakoa, non ezpaitugu gure izaitea izaiten eta begiratzen, haren ontasunaz eta bothereaz baizen.\nBada zeren ezpaita Iainkoaz bertzerik, gure guzien gaineko Iaun denik fazoin hunetan, ohore hura ezin eman dakidikeo hartaz bertzeri: Ez gaitu ordea trabatzen, gure fedearen etsaiak kontra iartzen badira ere, ohore mendreago baten ekhartzetik Sainduei, hekin Errelikiei, Imajinei eta Gurutzeari, exenplu batez erakusiko derautzuegun bezala.\nDebekatzen badu Errege batek nihork eztiozon nihori ekhar hari zor zaion ohorea, eztu nihork uzteko debekatzen duela, zenbait bere azpiko kargu edo estatu handia dutenei, berari dagokan baino ohore mendreagoaren ekhartzetik: iujeatuko du debekatzen duela nihork eztetzan ezagut guzien gaineko Iauntzat edo Erregetzat, ez ordea ohora eztitezin hei dagoten eredura, zeren erregerekin iuntatuak diren, Kargudunak Nausiarekin bezala.\nManera berean, manamendu hunek debekatzen duelarik Iainkoari zor zaion, erran nahi da, guzien gaineko ohorearen Sainduei emaitetik, eztu debekatzen hei ohore hagitz beherago, eta azken burutzat Iainkoagana bihurtzen eta hedatzen den baten egitetik; konsideraturik Sainduak eztirela ohoratzen, zeren Iainkoarekin xoil barrena iuntaturik daudezin baizen.\nEliza Katholikak eztu nahi Sainduak ezagut ditezin gaineko Iauntzat, halakotzat konsideraturik eman dakien ohorerik, aitzitik irakazten du halako ohoretik etzaiola zor Iainkoari baizen: bainan deklaratzen du, behar direla Sainduak ohoratu, Iainkoak eman derausten graziak eta abantaillakgatik; zeren diren serbitzariak, hark karesatuak eta onetsiak.\nEta egiaz, ekhartzen bazaie gizonei, munduan bizia daramateino, batari ohore handiago, bertzeari mendreago bat, hekin baitan ezagutzen diren merezimenduen gradu diferenten eredura; arrazoin da eman dakien ohore handiago, saindu, eta errelijios bat, bizitze saindu batez Zeruan iadanik gozatzen direnei; konsidetaturik xoil barrena iuntaturik daudezila Iainkoarekin, zein baita Sainduen Saindua.\nKonsiderazione hunengatik ohoratzen dira Sainduak; eta zein baita geiago, othoitzez gagoste gerta dakiskigun ararteko. Kostuma hura ezin hargatik arbuia dekakegu konsidetatzeri badugu bizi direnek, Eskiritura Sainduak eta Elizako usanzak irakazten deraukuten bezala, othoitz egin dezaketela guregatik, eta gonbida ahal detzakegula othoitz egitera guretzat, bidegaberik egin gabe gure Salbatzailleak duen karguari, zein baita guzien gaineko arartekoa guretzat Iainko bere Aitagana.\nHemendik erakuzten da, Sainduek, nola zerutik enzuten baitituste hemen beherean egiten ditugun othoitzak, Eskiritura Sainduak irakazten deraukun bezala, eta nola baitute indar geiago guri heltzeko, eta karitate geiago hala nahi izaiteko, mundu hunetan zuten baino, egiaski othoitz egin dezaketela guregatik, eta hala ere egiten dutela; biziek, batak bertzeagatik egiten ditusten arartekotasunek erakuzten deraukuten gero, hekin othoitzek eztiotela gure Salbatzaillearen arartekotasunari egiten bidegaberik.\nEzgaiste gomendatzen Sainduei, Iainkoaren eta gure artean ararteko hurrenenak balire bezala, hori baitagoka gure Salbatzailleari xoilki, zein baita gure ararteko bakoitza manera hunetan; bainan hei gomendatzen gaiste Iainkoaren adiskide maitei, faboredunei, eta gure guzien gaineko arartekoarekin hersiki iuntatuei bezala, dakigula haren bertutez xoilki hekin othoitzek indar dutela.\nGute Salbatzaillea halakoa da, non haren gonsiderazionetan grazia guziak emaiten zaitzaiskigu, bainan eztago bera xoilki erazia hekin eske. Hori adituko duzue exenplu batez. Hain du Prinze batek bere faboredunetarik bat maite, non prometatzen baitu eztioela nihori graziarik eginen haren konsiderazionetan baizen: ezta hargatik aditzen bertze norbait eztela zenbait grazia eskatuko faboredun hura ararteko emanik, eta eztuela bertzerik iar araziko faboredun harengana, bere Nausiaganik desiratzen dituen graziak ardietz diotzontzat. Hala gure Iainkoak emaiten ezteraukularik grazia garabik IESU KRISTO bere semearen merituz baizen, ezta erran trahi Sainduak ezin eska dakidiskeola zenbait grazia IESU KRISTOREN merituz, eta ezin othoitz egin diezekegula gerta eta iar dakiskigun hartarakotzat ararteko IESU KRISTO berarengana, desiratzen dugun ontasuna ardietz araz diazagutentzat.\nDudarik gabe da, ohora diteikeiela Sainduak, eta ez hek xoilki, baina bai eta hekin Errelikiak eta Imajinak ere.\nErreberenzia ekhartzen zaie Errelikiei; konsideraturik hainitz obra merezimenduskorik egiten lagunduz, egun batez loriaz bethe behar diren gorputzen parte batzuk direla. Hetaz egiten da kasu, mirail saindu batzuez bezala, zeren begietara erakhartzen derauskiguten bere iabeen bertuteak. Hetan, zeinen ere ganik atherak baitira, hekin saindutasunari, zeloari eta garbitasunari ekhartzen zaie erreberenzia.\nBaditu Elizak imajinak, ez hekin adoratzeko Iainko bezala, zein baita manamendu hunek debekatzen duena, bainan gure orhoit arazitzeko gogora ekhartzen derauskigutenen saindutasunaz, gure Salbatzailleaz, haren Ama Sakratuaz, eta Iainkoaren begitarteaz haren aldean gozatzen diren serbitzari saindu guziez. Eta hala konsiderazione hunengatik Elizak ekhartzen deraue ohore errelijios bat, eta haren kostuma saindua da.\nEtzaio erreberenztatik ekhartzen zurari, harriari, metalari eta peinturari: gure arima apartatzen da gauza materiasko lodi hetarik, eta gorago altxaturik meditazione saindu batez, zer ere ohore egiten baitu egiten dio gogoratzen zaion gauzari; ikusirik ezterauela erreberenziarik ekhartzen Imajinei, begien aitzinean emaiten derauskiguten sainduen saindutasuna konsideraturik baizen.\nNihor belhaunikatzen denean Imajina baten edo Errelikien aitzinean bere othoitzaren egiteko, ezteraue othoitz egiten, ez Imajinari, ez Errelikiei, bainan Imajinek orhoit arazitzen gaitusten, eta Errelikiek bere partez egin tusten Sainduei.\nErreberenziarik ekhartzen bazaie Imajinei, utsten derautzuet pensatzera zer ohore ekharri behar zaion Gurutze Sainduari.\nOhore partikular bat zor zaio; ikusirik, nola hura izan baita bizia eman deraukun gure Salbatzaillearen heriotzearen errementa, izan dela halaber gure salbamenduaren instrumenta. Konsiderazione hunengatik ekhartzen diogu ohore, eta haren figura dugu maite, zeren orhoitzen baigaitu gure salbamenduaren misterioez.\nSeinatzen gara Gurutzearen seinale sakratuaz, othoitzez gagotzala Iainkoari, nola heldu izan baitzaiku, eta libratu baigaitu Sathanen eskuen azpian ginundezin miseriatik, Gurutzean konplitu nahi izan duen Misterio sainduaz, hala hel dakigun gaudezin presenteko estatuan Misterio beraren merituz, zein misterioren orhoitzapena hartzen baitugu begien aitzinean seinatzen garenean.\nPuntu hautan guzietan bagarraiste gure Aita zaharren kostumei eta Elizako usanzari. Eta halatan zer ere egiten baitugu, da gauza saindua, laudatzekoa, eta manamen du hunek ez kondenatua.\nHitz batez, manamendu hunek eztu debekatzen Iainkoaz bertze gauzarik ohoratzetik, baina bai hartaz bertze gauzarik Iainko bezala ohoratzetik; hari zor baitzaio adorazione guziz berezi bat.\nIainkoa adoratzen da Fedeaz, Esperanzaz eta karitateaz.\nHutz egiten du, hura fedeaz adoratu gabez, nork ere ezpaitu Iainko bat zinetsten, behar duen bezala, erran nahi da, nork ere ezpaitu zinetsten badela Iainko bat, edo zinetsten duelarik badela bat, uzte baitu badela hainitz Iainko: nork ere, ezagutzen duelarik Iainkoa dela bakhoitza bere izaiteaz, ezpaitu zinetsten badirela hirur presuna haren haitan: edo gauza hauk guziak zinetsten dituelarik, ezpaitu uzte badituela hari dagotzan tituluak, erran nahi da, Iustu, on, eta perfet dela: Edo finean zinetsten duelarik, den bezalakoa dela, ezpaitu zinetsten berak erraiten duen guzia, Eliza Katlholikak, Apostolikak, eta Erromakoak haren partez irakazten duen guzia; aitzitik hura dudatan ezartzen baitu, eta baitaduka fedearen kontrako artikulurik, gure fedearen etsaiek egiten duten bezala.\nNork ere jeneralki zinetsten duelarik Eliza Katholikak, Apostolikak eta Erromakoak zinetsten duen guzia, ezpaitaki partikularki Apostoluek egin zuten Kredoa, hutz egiten du, lehen erran dugun bezala, Iainkoa fedeaz adoratu gabez egin behar duen legez.\nNork ere, zinetsten duelarik jeneralki Elizak zinetsten duen guzia, eta partikularki dakiskielarik xeheroki, iakin eta zinetsi behar dituen gauzak, disimulatzen baitu bere Errelijionea, edo ezpaitu hura defendatzen eta mantenatzen obligatua den arauera, okasionea presentatzen den orduan, hutz egiten du oraino adorazione hunen kontra.\nNork ere beharriak zabaltzen baiterauste fedearen kontrako gauzei, irakhurtzen baitu halako gauzarik dadukan libururik, lagun edireiten baita Hignoten ehorstetan, eskontzetan, edo bertze zerimonietan, halakoak eztu Iainkoa adoratzen fedeaz behar duen bezala.\nIainkoari osoki ukho egiten dioten, eta bere burua deabruari emaiten dioten Majizianoek eta Sorginek, hutz egiten dute haren kontra madarikatuki, eta heretikotasunean sartzen dira, eta geiago are, bere bihotzean zinetsten badute deabruak merezi duela hari emaiten dioten ohorea.\nBai eta nor ere jende-taillu hura ararteko emanik, gomendatzen baitzaie deabruei, zer ere fazoinez, eta zer ere finetarakotz nahi den: nor ere serbitzatzen baita halako jende maradikatuez, edo hekin arteaz, gauza estalien agertzeko eta iakiteko.\nNork ere sorginkeriaz trabatzen baitu eskontzako egin-bidea, edo hura trabatuz gero lexatzen baitu, edo lexa arazitzen berak eman trabua bide beraz, Elizako erremedioetara laster egin behar bidean.\nNor ere baitarraie superstizione batzuei, zeinetarik uzte baitu heldu dela bere ordu ona, edo ordu gaitza: nor ere eritasunen sendatzeko serbitzatzen baita xarmeriaz, eskoniurazinoz, eta hitzez, hek guziek hutz egiten dute Iainkoa Fedeaz adoratu gabez.\nHutz egiten du Iainkoa Esperanzaz adoratu faltaz, nork ere etsitzen baitu bere Salbamenduaz bere bekatu handiak eta harrigarriakgatik. Edo bertze alde, nork ere Iainkoaren miserikordia baitan sobera fidatuz, utsten baitu bere burua bekatu suerte guzietan sartzera, estimatzen duela zer ere bekatu eginen baitu, hala ere Iainkoak barkatuko dioela bere ontasun hutsez, penitenziarik egin gabe.\nNor ere fidatzenago baita munduan, Iainkoa baitan baino, edo nork ere ondikoz betherik, uzte baitu Iainkoak utsia dagoela, gaitzetsten eta madarikatzen baitu bere bizia, eztio Iainkoari emaiten Esperanzaz zor dioen ohorea.\nHutz egiten dute halaber Iainkoa Karitateaz adoratu gabez, Iainkoa maite eztutenek bere bihotz osoz, eta bere indar guziez, erran nahi da, hura maite eztutenek halako punturaino, non munduan den deuzen ere gatik ezpailukete hura ofensatu nahi.\nHura hain maite eztutenek, non har dezaten damu nihor ikusteaz haren ofensatzen.\nEgiten eztutenek egiten duten ongia Iainkoaren amoreagatik, bainan bere interesak eta probetxuagatik.\nGaltzen dutenek Iainkoaganako gustua, zeren eztitusten gauza guziak ardietsten harenganik bere gogara.\nMaite ditustenek kreatutak Iainkoa bezanbat, edo geiago Iainkoa baino, ezin baita hekin guzien egille guziz gainekoa.\nAhalke direnek hain Nausi onaren ageriz serbitzatzera munduaren aitzinean: haren manamenduak hautsten ditustenek jendeakgatik: trufatzen direnek bere eginbidea haren alderat egiten dutenez, eta mesprezatzen ditustenek, hek ongi egitera gonbidatzen ditusten presuna prestuak.\nHutz egiten dute oraino adorazione hunen kontra, Iainkoarekin iuntatutik daudezin Sainduak mesprezatzen ditustenek, burlatzen direnek hekin Errelikiez, Gurutzeaz, leku sakratuez, mirakuilluez, eta bertze gauza sainduez; gauza segura dela, hark eztioela Iainkoari ekhartzen Karitateaz zor dioen ohorea, nork ere ezpaititu onetsten eta ohoratzen, hari partikularki iuntaturik datxeskon, eta behatzen dioten gauzak, nolakoak baitira gauza Saindu guziak.\nHorra zer den lehenbiziko Manamenduaz. Lekzione hunetarik probetxu hau atherako duzue.\n1. Fede Katholika, Apostolika eta Erromakoa baitan finkatzeaz: zinetsten duzuela geiago eta geiago, hark irakazten derautzuen guzia, eta arbuiatzen duzuela eta kondenatzen, hark zer ere arbuiatzen baitu eta kondenatzen.\n2. Esperanzan atzartzeaz, hartzen duzuela halako fidanza Iainkoa baitan, non eztezazuen dudarik egin hark igorriko derautzuela zeren ere beharra baituzue, baldin eskatzen bazaiskote, eta preparatzen bazarete haren hartzera harenganik.\n3. Finean zuen bihotzen berotzeaz karitatez, maite duzuela Iainkoa gauza guzien gainetik, eta zuen laguna zuen burua bezala. Inposible baita konsideratzea manera hautaz Iainkoa adoratzen dela, eta haren guzien gainekotasunaren egiasko adorazionean datzala gizonaren salbamendua, non eztitezin guziaz gonbida hirur bertute haukin, Fedearen, Esperanzaren eta Karitatearen ardietstera, eta hetaz serbitzatzera.\nHala egiteaz nagotzue othoitzez neure ahal guziaz, eta Iainkoari Dotrina hunen egilleagatik othoitz egiteaz.


Egiatik - Tabakalera || Berriak\nPrentsa-Aldizkaria 1 2 3 4 5 6 7 8 Bi hilabete igaro dira (+ info)\nIa bi hilabete igaro direnean, amaitzear dago. Egiatik, Tabakaleraren memoria eta etorkizuna, abenduaren 20ra bitartean zabalik egongo dena, argazki zaharren erakusketa baino gehiago izan da. Ideien tranpolin antzekoa izan da, alegia, jaiotzear dagoen Tabakalera berriaren izpirituaren zirriborroa izan da. Soinua, ikus-entzunezkoak, historia, artea, p...\nProiektu arkitektoniko berriaren aurkezpena (+ info)\n3 en RAYA (3 lerroan) Tabakalerako proiektu arkitektoniko berria da. Bihar, osteguna, emango da ezagutzera Tabakaleran, 19.30ean. Ekitaldian parte hartuko dute Joxean Muñoz Tabakalerako zuzendari nagusiak eta Jon Montero arkitektoak, Arkitektura Lehiaketa irabazi duen taldearen ordezkari gisa.\n3 en RAYA (3 lerroan) ...\nOroimenerako argazkiak (+ info)\nGipuzkoako Argazkilari Elkarteko bazkideek ateratako argazkiak eman ziren argitara atzo arratsaldean. José Luis García Madinabeitiaren muntaketari esker, 200 argazkitik gora ikusi eta gozatu genituen. Beste Tabakalera bat ezagutu genuen, alegia,Tabakalera ezezaguna, ezkutukoa, sekretua.\nAzaroaren 1a eta 2a bitartean egindako Argazki Rallyaren emaitza da, non 40 argazkilari baino gehiagok pa...


Esan agur etxeko objektu hauei — Gaztezulo\nEsan agur etxeko objektu hauei\nEsan agur etxeko objektu hauei 20 urtetan ez dira existituko... ez diguzu sinisten? https://www.gaztezulo.eus/albisteak/esan-agur-etxeko-objektu-hauei https://www.gaztezulo.eus/albisteak/esan-agur-etxeko-objektu-hauei/@@download/image/1543409370_214337_1543409769_album_normal.jpg\n20 urtetan ez dira existituko... ez diguzu sinisten?\nTeknologiak zein kontsumo ohituren aldaketek sekulako aldaketak eragiten dabiltza gure eguneroko bizitzan, eta noski, etxeetara ere iritsi dira aldaketak. Ondorioz, egun ezinbestekotzat ditugun etxeko hainbat objektu arrunt desagertzeko zorian daude, eta 20 urteren buruan, oroitzapen vintage bat besterik ez dira izango. Ez diguzue sinisten? Denborak esango du!\n1) ITSULAPIKOAK ETA KUTXA GOTORRAK: Dagoeneko gutxi dira aurrezkiak etxean gordetzen dituztenak; noiz izan zen txerritxoa apurtu zenuten azken aldia? Edota hotel batean kutxa gotorra erabili zenutena? Etxeetan ez da dirurik egongo 20 urtetan; dena mugikorrarekin edo antzeko gailu elektronikoekin ordainduko dugu, eta beraz, lapurrak ere birtualki mugituko dira.\n2) PLASTIKOZKO SUKALDEKO TRESNAK: Eta egiatan, plastikoz egindako guztia desagertuko da. Plastikoaren aurkako gerra hasi besterik ez da egin, eta gauzak ondo egiten baditugu, 20 urtetan ez dugu plastikorik erabiliko. Horren ordezko beste material batzuk jaioko dira, biodegradagarriak edota berrerabiltzeko aproposak direnak.\n3) TELEFONOAK: Noiz izan zen norbait etxera deitu zenion azken aldia? Gai zara zure inguruko baten etxeko telefonoa gogoratzeko? Lasai, badakigu ezetz. Etxeko telefonoak ia desagertu dira honezkero, eta 20 urtetan ez dira oroitzapen bat besterik izango. Datu bitxi bat; mugikorrak dagoeneko ez dira hitz egiteko erabiltzen, idazteko baizik! Konturatu zarete?\n4) LIBURUZ BETETAKO APALAK: Pixkanaka, liburu fisikoak ere desagertuz doaz, elektronikoen mesedetan. Aldaketa hau mantso gertatzen ari da, oraindik asko direlako liburu fisikoak ukitu eta usaintzea maite dutenak. Baina aldaketa geldiezina da; papera vintage objektu bihurtzera kondenatuta dago.\n5) KABLEAK: Ziur aski aldaketa hau pozik hartuko duzue; geroz eta gailu gutxiagok behar dituzte kableak kargarako edota erabilerarako. 20 urteren buruan, denak funtzionatuko du kablerik gabe; traste bat gutxiago!\n6) INTERNETIK GABEKO ETXETRESNA ELEKTRIKOAK: 20 urteren buruan, zure hozkailuak Internet bidez egingo dizu erosketa; etxe adimentsuak errealitatea izango dira, eta ez soilik beldurrezko istorioak kontatzeko zientzi fikziozko kondaira!\n7) SARRAILAK: Giltzak ere desagertzeko bidean daude; pixkanaka, sarrailak elektronikoak izango dira, eta beraz, ez dugu kezkatu beharko giltzak galtzeagatik. Poztekoa, ezta?\n8) IRATZARGAILUAK: Beharbada zuetako askok dagoeneko erbesteratu duzue iratzargailu klasikoa, eta mugikorreko doinuengatik ordezkatu; 20 urtetan beraz, bildumarako objektu hutsak izango dira.\n9) TELEBISTAK: Telebista ikusteko ohitura ez da desagertuko noski, baina bai gailu fisikoa; horren ordez, irudiak zuzenean paretan ikusiko ditugu!\n10) ERRADIADORE ETA ESTUFAK: Etxea bero mantentzen duten egungo gailuak ere, bere azkenetan daude. Urte gutxitan, etxe inteligenteak eraikiko dituzte, eta haiek bakarrik erregulatuko dute etxearen tenperatura, gu konturatu gabe.


2011 Azaroa | Mundua ez da biribila\nData honetan egindako artikuluak: Azaroa, 2011\tAza28\nDokumentu honetan (PDF, gaztelaniaz) txostenaren laburpena...\nYoani Sanchez izena idazten baduzu Google-n, Kubako erregimenaren aurka borroka txalogarria egiten ari den heroi baten biografia idazteko adina material agertuko zaizu, lehenbiziko orrialdetik irten gabe. Internet da Sanchezek darabilen arma, Castrotarren uhartean gertatzen ari dena mundu osoari jakinarazteko. Honezkero jakingo ez bagenu bezala! Baina tira, eskertzen dugu blogari-aktibistaren ahalegina.\nAldiz, konspirazioaren teorikoen gezurrak irentsi eta bilaketa beste...


Elikagaien konbinazioaren trofologia edo jakintza | Consumer\nElikagaien konbinazioaren trofologia edo jakintza\nProduktuak bateragarritasun kimikoaren arabera aukeratzeak lagundu dezake digestioa hobetzen dispepsia eta flatulentzia duten pertsonengan.\nIrudia: melanie kuipers\nTrofologiaz hitz egiten denean, elikaduraren adar bat da, eta elikagaien konbinazioa eta horrek organismoan dituen eraginak aztertzen ditu. Elikagaiak beren bateragarritasun kimikoaren bidez konbinatzean oinarritutako elikatze-modu bat da, eta digestio-prozesuetan islatzen da nagusiki, entzima desberdinek parte hartzen baitute prozesu horietan. Eguneko zenbait unetan mantenugai jakin batzuk irensteak eragiten duen hormona-erantzuna ere kontuan hartzen da.\nElikadura-ohitura horiek, hain sustraituak izanik, osasuntsutzat hartzen eta ulertzen diren elikadura-ohiturekin talka egin dezakete, baina, pertsona batzuentzat, baliteke hain gomendagarriak ez izatea. Adibidez, janari berean edo plater berean elikagai proteikoak karbohidrato ugariko elikagaiekin nahasteko ohitura, adibidez, patata-tortilla (arrautza proteikoa da eta patata karbohidratotan aberatsa da), pertsona guztiak ez dira ondo eseri behar.\nZenbat eta gutxiago nahastu karbohidratoak, proteinak eta koipeak, orduan eta errazagoa eta eraginkorragoa izango da digestioa\nPertsona askok nabaritzen dute sabela puztuta eta gas gogaikarriak dituzte jatorduen ondoren, baita horiek frugalak direnean ere. Eragozpenak askotarikoak dira: azidotasuna, errefluxua, digestio astunak eta motelak edo flatulentzia. Sintoma horiek eragin ditzaketen kausetako bat digestio-aparatuko zelula espezializatuek behar adina entzima ez sortzea da, eta, beraz, digestioa ez da behar bezain jariakorra.\nIrensten ditugun elikagaiak gure organismoak asimilatu ahal izateko, organismoak digestio-entzima izeneko substantziak behar ditu. 20 entzima baino gehiago daude. Gehienak listu-guruinetako, urdaileko, pankreako eta heste meharreko zelula espezializatuetan eratzen dira. Substantzia horiek elikagaien mantenugai bakoitzari -karbohidratoak, proteinak eta lipidoak- eragiten diote, zelulek elikagai horiek aprobetxa ditzaten.\nEntzima proteolitiko deiturikoek proteinak zatirik sinpleenetan deskonposatzen dituzte, aminoazidoetan; lipasak dira lipidoak beren osagai sinpleenetan (gantz-azido askeak) sakabanatzen dituzten entzimak, horiek erabili ahal izateko; eta amilasek, berriz, digestioa eta karbohidratoen aprobetxamendua ahalbidetzen dute.\nBeraz, digestio-entzimarik eza digestio txarren arrazoia bada, zenbat eta karbohidrato, proteina eta koipe gutxiago nahastu, orduan eta errazagoa eta eraginkorragoa izango da asimilazio-prozesua.\nAdibidez, gazpatxoa eta lekalea arrozarekin (bi platerak, karbohidrato ugarikoak) dituen menu bat errazago digeritzen da askorentzat, lehen platera arrozarekin (karbohidratoak) duen menua baino, eta, bigarrenik, arraina edo haragia (proteikoak) duena baino. Hala sentitzen dute teoria hori aplikatu duten pertsona askok, baina ez da erraza nutrizio-literaturan informazio hori berresten duten erreferentziak aurkitzea.\nBurmuinak, muskuluek eta gibelak kontsumitzen dute glukosa gehien organismo osoan. Gauez, lo egiten dugun bitartean, jarduera nabarmen murrizten da, eta, beraz, ez dute glukosa askorik behar. Metabolizatzen ez den glukosa ordu luzez ibiltzen da odolean, eta edozein pertsona osasuntsuren organismoak hormona-mekanismoak jartzen ditu martxan glukemia erregulatzeko; hau da, gluzemia kontrolatzeko behar den intsulina-dosia jariatzen du (odoleko glukosa-maila).\nGizentasun kasu jakin batzuetan —ez denetan—, gizabanakoak gluzemia erregulatzeko dituen hormona-mekanismoak ez dira eraginkorrak. Odolean dabilen glukosaren zati bat triglizerido (koipeak) bihurtzen da, eta horiek gantz-ehunean metatzen dira.\nAfariaren menuan karbohidratotan aberatsak diren elikagaiak -ogia, arroza, pasta, patatak eta lekumbres- ez sartzeak eta barazkiekin eta elikagai proteikoekin -haragi gihartsuak, arrainak edo arrautzak- egiteak pisua galtzea eraginkorragoa egiten du.\nESPEZIAK ETA DIGESTIOA\nDigestioak hobetzeko elikagaien konbinazioaren teoriaz gain, espezie jakin batzuen kontsumoa ere eraginkorra da helburu horretarako. Mysoreko (India) Elikagaien Teknologiako Ikerketa Zentraleko Institutuko Biokimika eta Nutrizio Saileko adituek elikagaien digestioa hobetzeko espezieek dituzten eraginei buruz egindako ikerketak berrikusi dituzte.\nIndian espeziak, horietako asko pikanteak, sukaldaritza tradizionaleko plater guztietan daude. Gainera, tradizioz, jateko gogoa pizten duelako eta digestioak hobetzen laguntzen duelako aintzatetsi izan dira. 2004an The Indian Journal of Medical Research aldizkarian argitaratu zen berrikuspenaren arabera, digestioari buruzko espezien ezaugarri onuragarria sakon aztertu da animalietan, baina ez gizakietan.\nIldo horretatik, ikertzaileek nabarmendu dute animaliei buruzko ikerketek erakutsi dutela espezie pikante askok gibela estimulatzen dutela behazun-azidotan aberatsa den bilisa jariatzeko, eta horiek funtsezkoak dira digestiorako eta gantzak xurgatzeko. Espezien kontsumoak digestio-entzimen eragina areagotzen duela ere ikusi dute. Espezieek bilisean eta digestio-entzimetan egiten duten lan bateratuaren ondorioz, janariei ukitu mina emateko ohitura dutenen digestioak hobetu eta azkartu egin daitezke.\nDigestioa elikagaien konbinazioa entzimak Espeziak konbinazio


3.ZIKLOKO IKASLEAK OLAKOSAIN IZAN DIRA\nGaur txango polita egin dugu 3. zikloko ikasleek. Olakosain kokatuta dagoen Artxalgo ur biltegian jarri berri den iragazketa sistema berria ikusteko aukera izan dugu udaletxeko langile baten eskutik. Bide berri bat ikasteaz gain, Zaldibian edaten dugun uraren jatorria zein den ikasi ahal izan dugu. Baita gure etxeetara iritsi arte egiten duen bidea ere. Eskerrik asko Jon Ander!


Albisteak - Aluminiozko xaflaren gainazalak tratatzeko metodoak\nAluminiozko xaflaren gainazaleko marradurak tratatzeko metodoa\nZenbat metalezko aluminiozko plaka daude? Non erabiltzen da?\nAluminiozko plaken gainazaleko marradurak litekeena da aluminiozko plaka prozesatzeko prozesuan. Maiz prozesatze okerraren ondorioz sortzen da, eta horrek gainazala kaltetzea eragiten du eta horrek aluminiozko plakaren estetika larriki eragiten du. Hala ere, marradurak agertu dira dagoeneko. Jarraian, aluminiozko xaflaren gainazalaren tratamendua azaltzen da. metodoa.\nAluminiozko plakako gainazaleko marradurak tratatu daitezke. Laburbilduz, bi metodo daude: fisikoa eta kimikoa: metodo fisikoa leuntze mekanikoa da, zehazki hareaztatzea, alanbrea, etab. Metodo hau marratu sakonagoetarako erabiltzen da orokorrean. Metodo kimikoek erreaktibo kimikoak erabiltzen dituzte leuntzeko. Laburbilduz, erreaktibo kimikoak aluminioaren gainazala higatzeko erabiltzen dira. Marratuek ertz zorrotzak dituzte eta korrosioaren abiadura azkarra da. Kimura leundutakoan marra arinak erabat ezabatu daitezke. , Kimikoki leundutako materialak itxura distiratsua eta ederra du. Orokorrean, bi metodoak batera erabiltzen dira eta aluminioaren itxurak apaingarri efektu ona lor dezake.\nAluminiozko xaflaren gainazaleko marraduraren irtenbidea:\n1. Aleaziozko aluminiozko plater moldeko lan gerrikoa leunki leundu behar da, estrusio moldeko labana hutsa nahikoa den ala ez eta gainazala leuna den ala ez.\n2. Aleaziozko aluminiozko plakak ekoizteko prozesuan, arreta jarri molde lerroen ekoizpenean. Lerroak sortu ondoren, moldea garaiz kargatu behar da ekoizpena gelditzeko.\n3. Aluminiozko xafla zerratzeko prozesuan: zerra bakoitzak ebaketa zerrautsa garaiz garbitu behar du. Saihestu bigarren mailako marradurak.\n4. Era berean, aluminiozko plakak CNC mekanizatzeko prozesuan, beharrezkoa da aparailuko hondarreko aluminiozko zepak ez marratzea.\n5. Barneratutako aluminiozko profil industrialetan edo grafitozko zerrendetan inklusio gogorrak daude deskarga-pistan edo ohe kulunkatuan. Saihestu aluminiozko plakaren gainazaleko marradurak hondakin gogorrak aluminiozko plakarekin kontaktuan daudenean.\n6. Ekoizpen eta manipulazio prozesuan, maneiatu kontu handiz eta saiatu aleaziozko aluminiozko plaka nahierara arrastatzea edo irauli ez dadin.\n7. Antolatu aluminiozko plakak zentzuz eta saiatu elkarren arteko marruskadurak saihesten.


Bakearen bidean konponbide demokratikoak orain. Atxiloketa gehiagorik ez lelopean manifestatzera deitu du EAk, datorren larunbatean Iruñean | EA - Eusko Alkartasuna\nHasiera » Gaurkotasuna » Bakearen bidean konponbide demokratikoak orain. Atxiloketa gehiagorik ez lelopean manifestatzera deitu du EAk, datorren larunbatean Iruñean\nBakearen bidean konponbide demokratikoak orain. Atxiloketa gehiagorik ez lelopean manifestatzera deitu du EAk, datorren larunbatean Iruñean\nArgitaratua honek egina: Prentsa Bulegoa data Urt 19, 2011 honetan: Gaurkotasuna\nPello Urizar Eusko Alkartasunako idazkari nagusia eta Ikerne Badiola Komunikazio idazkaria prentsaurrean agertu dira Iruñean, Gernikako Akordioko beste ordezkariekin batera, Estatuari normalizazio politikoa lortzeko urrats erabakigarriak eman ditzala eskatzeko.\nPello Urizar Eusko Alkartasunako idazkari nagusia eta Ikerne Badiola Komunikazio idazkaria prentsaurrean agertu dira gaur goizean Iruñean, Gernikako Akordioko beste ordezkariekin batera, atzo egindako atxiloketak salatzeko, “Euskal Herrian egun abian dagoen prozesu demokratikoa eragozteko helburua” baitute. Gernikako Akordioko kideek Estatuari eskatu diote normalizazio politikoa lortzeko urrats erabakigarriak eman ditzala, eta Estatuak jarritako oztopoak gaindituko dituztela ziurtatu dute, “prozesuari jarraipena emateko”. Azkenik, gizarteari dei egin diote datorren larunbatean Iruñean ‘Bakearen bidean konponbide demokratikoak orain. Atxiloketa gehiagorik ez’ lelopean egingo den manifestazioan parte hartzera.\nHonako hau da Gernikako Akordioko kideek egin duten adierazpena:\nHori dela eta, Espainiako Gobernuari nahiz Estatuko gainontzeko botereei Euskal Herriari bake eta aterabide demokratiko bidea egiten uzteko eta norabide horretan normalkuntza politikoa ahalbidetuko duten neurriak hartzeko dei zuzena egiten diegu. Atzo bertan atxilotu zituzten euskal herritarrak lehenbailehen askatzeko eta atxilotze egoerak dirauen bitartean ez tratu txarrik ez torturarik egon ez dadin neurri zehatzak -inkomunikazio egoera bertan behera utziz- hartzeko eskatzen diegu. Halaber, hemendik aurrera atxiloketarik ez egoteko eta sarekaden dinamika bortitza bertan behera uzteko eskatzen diegu, jazarpen ideologikoa oinarri duen estrategiari uko eginez eta pertsona, ideia, proiektu guztiei bidea emanez, indarkeriarik gabeko eszenatoki demokratiko baterantz.


TTiKLiK! - Elikatzen ikastea\nLast update AUG. 30 2013 - 10:20\nEgun, gabezia afektibo handiak ditugu, eta gauza batekin jabetu behar dugu: elikagaiak prestatzen dituenarenemozioak eta sentimenduak izaten dituztela jakiek. Elikagaiek lotura handia dute maitasuna, babesa eman eta jasotzearekin. Giza bizitzaren etapa guztietan, elikagaiek bihotza asetu eta jendearen arima animatzeko helburua izan dute. Elikagaiek familiako sentimenduak armonizatzeko gaitasuna dute, antsietatea baretu dezakete, tristura lasaitu. Elikadurak oso lotura estua du bizitza sentimentalarekin, eta horregatik, gure bizitza afektiboa aztoratua dagoenean, ia beti elikatzeko moduan izaten du eragina.


Martxan da DantzaBiz, jantzea Bizkaian indartzeko ekimen barria | Dantzanet\nMartxan da DantzaBiz, jantzea Bizkaian indartzeko ekimen barria\nMiren Josune Ariztondo Kultura diputadua, DantzaBiz egitasmoko kideekaz batera, Bilboko Foru Liburutegian\nDantzaBiz Bizkaiko Dantza Etxea jantzearen arloko eragileen hartu-emonak eta lankidetzea koordinau eta sustatzeko asmoz sortu da. Modalidade guztietako jantzea bultzatuko dabe, euskal jantza tradizionala, klasikoa eta garaikidea. Daborduko hiru bat hilebete daroaz martxan Bizkaiko Foru Aldundiaren ekimen barriak. Egoitzea Bilbon bertan dauka, Luis Briñas kaleko 31. zenbakian, eta astelehenetik barikura egongo da zabalik, 10:00etatik 14:00etara.\nKultura diputadu Miren Josune Ariztondok aurkeztu dau DantzaBiz, Bilboko Foru Liburutegian, eta beragaz batera, egitasmoan parte hartu daben hainbat eragile izan dira. Bizkaian jantzearen inguruan egiten diran ekintza garrantzitsuenak agirian itxi gura ditu ekimen barriak, eta modu berean, jantza-jarduerak sustatu, berbarako, tailerrak, berbaldiak, mintegiak eta abar.\nJantzearen inguruko beste arlo batzuetako profesionalek be lekua izango dabe Bizkaiko Dantzearen Etxean, izan be sektoreagaz lotutako beste diziplina edo proiektu kulturalak be topauko doguz bertan, koreografiak, atrezzoa, interpreteak edo jantza ikasleak. DantzaBizek jantzearen munduari lagundu gura deutso, eta euren lana osotu, ez gara inor ordezkatzera etorri, nabarmendu dau Ariztondok.\nDantzaBizen eginkizunetako bat sensibilizazino jarduerak eta dibulgazino ekintzak atontzea da. Horren erakusgarri dira Eskolak dantzari eta Dantza Eskolara programak. Artaziak eta Jauzika taldeak arduratu ziran aurreko ikasturtean jantzea eskoletara eroaten. Kulturako foru diputatuak egindako adierazpenetan azaldu dauenez, Bizkaiko Dantza Etxeak jantzearen ikaskuntzea bultzatu nahi dau Bizkaian, jantza-trebakuntzako jarduerekaz gaur egun garatzen dan prestakuntza-eskaintzea osatuz.\nJantzearen munduari lotutako profesionalen topalekua be bada Bizkaiko Dantza Etxea, sortzaile barriei laguntzinoa emonez eta agiriko eginez, eta holan, euren jarduna garatu ahalko dabe, eta lanerako baldintza hobeak izango ditue.\nEgoitza fisikoa izateaz gan, Dantzabiz sare sozialetan be badago, Facebooken, Twitterren eta Youtuben.


borreroak baditu milaka aurpegi: XXI. mendeko sozialismoaz bost iritzi hAUSnART aldizkariaren zenbaki berrian\nXXI. mendeko sozialismoaz bost iritzi hAUSnART aldizkariaren zenbaki berrian\n"...agertu zaigu historikoki, hain zuzen, euskal sozialismo eredua, oinarri kooperatibo, komunal, asanbleario eta konfederal jakin baten bidez."\nLaura Mintegik, Zaloa Basabek, Jakue Pascualek, Mario Zubiagak eta Imanol Galfarsorok Euskal Herriko XXI. mendeko sozialismoaz hitz egin dute hAUSnART aldizkariaren azken zenbakiko elkarrizketa banatan. Lapiko Kritikoa kolektiboak argitaratzen duen pentsamendu aldizkaria Durangoko Azokan erosteko aukera izango da. Harpidetzaz edo mezenazgo bidez ere eskura daiteke lapikokritikoa@gmail.com helbidera idatziz.\nJarraian azken zenbakiko gai nagusiaren inguruan bost elkarrizketatuek eman dituzten erantzunen hautaketa bat:\nLaura Mintegi: "Kapitalismoak 'klase ertainaren' kontzeptua asmatu zuen, zeini esker sinistarazi egin zaien langileei badirela zerbaiten jabe. Kontsumitzeko ahalmena duten heinean, jabeak ere badirela esan zaie. Sinesmen horren falazia begi bistan geratu da krisi sistemiko honetan: langileak ez dira ekoizpen baliabideen jabeak, eta egiazko jabeek nahi izan dutenean, lanpostua kendu diete, babes neurriak ezabatu, kreditua ukatu, ongizate sistema desegin eta langileak menpeko bihurtu dituzte, beti izan direna, bestalde".\n"Agintariek kanporako bidaiak egiten dituztenean makina-erremintako ordezkariak eramaten dituzte 'espedizioan' beraiekin batera herria promozionatu nahi dutenean. Ez zaie burutik pasatzen herri baten ezaugarririk behinena berezko kultura dela, eta kulturgileak direla nazioartean eskain dezaketen 'produkturik' esklusiboena".\n"Herri-mugimenduaren proposamenak erakundeetara eraman daitezke eta han borrokatu aurrera atera daitezen. Baina instituzioek badituzte mekanismoak (tempusak, burokrazia, antzutasuna) herri-mugimenduen dinamismoa geldotzeko eta beraren indarra ezerezean uzteko".\n"Sormen dosi handia behar da, apustua egin, ausart jokatu, ertzetik ibiltzeko prest egon. Noizbait esan dudan legez, hanka bat barruan eta bestea kanpoan. Begi bat orainean eta bestea etorkizunean. Herren eta betoker ibiltzeko proposamena luzatu nuen hauteskundeen aurretik eta halaxe egin behar dugula uste dut".\nMario Zubiaga: "Gure gizarte garatuetan bizi-kalitate oinarrizkoa ziurtatzeko, munduan 'negarrik merezi ez duen' (Butler) jende andana dago lanean, hitzik gabeko subalternoa".\n"Maila globalean kapitalismoa pentsatzea –eta hedatzea– erraza den bitartean, arestian aipatu dudan sozialismoaren ulerpena globalki pentsatzea ere, zaila egiten da: herritartasun orokor eta berdina mundu globalean? Aginte globalen kontrola? Are gutxiago, arbitrarietate-eza globala? De Sousa Santosek egoera horri “legalitate kosmopolita” deituko dio, baina 'berezitasunen berdintasuna' ezartzeko bidea gertutik hasi behar dela aitortzen du".\n"Euskal sozialismoa esamolde tautologikoa da. 'Euskal' dena delakoak ez du etorkizunik dinamika kolektiborik gabe, eta sozialismoak ez du biderik egingo komunitatean errotu gabe. Elkar hartzen dute bi kontzeptuek. Ez dago lan eremu globalik sozialismoa garatzeko ez bada komunitate desberdinen elkarlanaren artekaritza".\nZaloa Basabe: "Sozialismoa, apostu integrala den heinean, ezin ditu alde batera utzi, bigarren faserako utzi edo txosten baten 7. punturako utzi feminismoak seinalatzen duen egiturazko zapalkuntzak. Kapitalismoak ezberdintasunetatik etekinak ateratzea lortu badu (herrien artekoak, klaseen artekoak eta sexuen artekoak), soizialismoak, internazionalismoa, justizia soziala eta feminismoaren bidez, esparru bakoitzean ematen diren kontraesanak eta botere harremanak nabarmendu eta gainditzeko beharra dauka".\n"Feminismoa ez da soilik unibertsala eta partikularraren arteko dikotomiaren galtzaileetako bat; feminismoa borroka guztien arteko hierarkizazioaren ariketaren galtzaile atera da hainbatetan. Hori da gaur egun feminismoak duen erronketako bat. Dikotomia eta hierarkizazio guztien gainetik apustu integral bat sortzea".\nImanol Galfarsoro: "Ezin dut euskal sozialismorik imajinatu euskal estatu independente bat imajinatu ezin dezakedan bezala. Aldiz, imajinatu dezaket sozialismoa Euskal Herrian edo estatu independente bat Euskal Herriko lurraldeak barnebiltzen dituena. Zehaztapena ez da kapritxozkoa edo txantxazkoa. Adierazi nahi du estatu bat 'euskalduntzat' aurkeztea kontraesan bat dela estatuaren politikak identitate predikatuen beharrik ez duelako. Demokrazia moderno batean estatuak edonor hartu behar du kontuan inolako identitate predikaturik faktore bezala hartu gabe. Horregatik iruditzen zait nire tradizio politiko, kultural eta intelektualean nagusitu den nozio bat, 'sozialismo identitarioa', alegia, gainditu egin behar dela, izan ere, artikulazio politiko bezala ez dio baliorik eransten, ez sozialismoaren eraikuntzari ezta identitatearen kudeaketari ere Euskal Herrian".\n"Identitate kudeaketa dela eta, euskalduntasuna 'desagertuta' ikustatzen dut; hau da, euskalduntasun 'kulturalaren' aztarna partikularrak azaletik desagertuta ikustatzen ditut, 'hustuta', hain zuzen ere, gero independentzia 'posible' baten momentuan kudeatzaile nagusiaren posizioa 'betetze' aldera".\n"Herri-mugimenduen betebeharra boterearekiko irreberentea izatean datza, baina modu berean, ezkerreko alderdi edo koalizio politiko baten betebeharra da agintearen beldur ez izatea. Zizekek liokeen bezala, hortaz, ezkerretik boterea hartu eta eremu publikoa erantzukizunez kudeatzeko gauza izan behar dugu, besteak beste; halaber, zer esanik ez, kontable lanak ere ganoraz betetzeko gauza izan behar dugu".\n"Independentziarekin, hau da, identitate politiko osoa lortzeak dakarren berdintasunarekin, garaipen momentua bera izango da kultur identitate etniko bereziaren galmen eta hondamenaren momentua; alegia, independentziak euskal berezitasunaren bukaera seinalatzen du, subordinazioan zoritu den kultur salbuespenaren bukaera".\nJakue Pascual: "Abangoardien akats nagusia da zer ereduri jarraitu bilatzen dutela beti. Euskal abangoardietan beti egon da Kubari erreparatu dion ildo bat, orain Chavezen iraultza bolivarrak sustatzen duen XXI. mendeko sozialismoan arreta jartzen duen bera. Biak ala biak erabat legitimoak dira, baina inondik inora ez euskaldunak, beren testuinguruetan adierazpen modu partikularrak garatzen baitituzte".\n"Gauza bat da nortzuk izan daitezkeen balizko aliatuak eta nortzuk ez, edo nori adierazten diogun kidetasuna eta elkartasuna, eta beste gauza bat da eraikitzen dugun gizartea, eta horretan agertu zaigu historikoki, hain zuzen, euskal sozialismo eredua, oinarri kooperatibo, komunal, asanbleario eta konfederal jakin baten bidez. Horrek ez du esan nahi, ordea, XXI. mendeko sozialismoak eta euskal komunitarismoak ezin dutela elkarrekintza eremuak eta hainbat erreferentzia konpartitu".


Leioako Udala - Lamiako Maskaradaren magia bueltan izango da maiatzaren 27an\nAstelehena, 2022ko Ekainaren 27a\n2022-05-13 Lamiako Maskaradaren magia bueltan izango da maiatzaren 27an\nMaiatzeko azken ostiralean, Lamiako Maskaradak magiaz beteko ditu Leioako auzoko kaleak, eta udako jaiei hasiera emango die berriz ere. Bi urteko etenaldi baten ondoren, pandemiak ospakizuna galarazi zuen arren, Leioako Lamiako auzoan gure sustraiekin izandako topaketa honetaz gozatuko dugu berriro.\nIban Rodriguezek, Leioako alkateak, Arkaitz Correa Lamiako Maskaradako kidearekin batera egin du Lamiako Maskarada 2022 ekimenaren aurkezpen ofiziala.\n“Azken egunotan asko hitz egiten ari gara kaleko arteei buruz, eta gaur Leioako auzo bateko arteaz eta bertako bizilagunez hitz egin nahi dugu. Izan ere, 40 urte baino gehiagoz geroztik, gure sustraietara eta tradizioetara itzultzen gaituen antzezpen bikaina egiten dute. Pozten gara Lamiako Maskaradaz gozatu ahal izateaz berriro ere”, Iban Rodriguez alkateak esan zuenez.\nMarik, Prudentziak, Sugaarrek edo Ieltxuk Lamiakoko kaleetan zehar dantzatu eta abestuko dute buruhandi, erraldoi, hankapalu eta fanfarriarekin batera, eta aurten, gainera, Tartalo ere sartuko da buruhandien taldean.\nCorreak azaldu zuenez, “auzoan bizirik dirauen jaia eta tradizioa” da Maskarada, auzoko gazteek “barneratuta” dutena, beraz, “Belaunaldien arteko erreleboa ziurtatuta dago” baieztatu zuen.\nBaina gainerako herritarren parte-hartzea ere garrantzitsua da Lamiako Maskaradarentzat. “Lamiakotarrak, beti bezala, balkoiak apaintzen eta kalera ateratzen animatzen ditugu, aurtengo Maskaradan parte hartzeko. Era berean, gainerako leioaztarrak eta Lamiakora hurbildu nahi duten pertsonak gonbidatzen ditugu parte hartzera, gure kultura eta tradizioa berpiztera jai giroan eta ludikoan”, adierazi zuen Correak.\nMaiatzeko azken ostirala\nTradizioak adierazten duen bezala, maiatzeko azken ostiralean Maskarada Lamiakora itzuliko da. Aipatzekoa da tradizio zahar hau bizirik dagoela urte osoan zehar lan egiten duten lamiakoztar guztien ahaleginari eta lanari esker, egun honek ez dezan hutsik egin eta tradizioa hain berezia den ikuskizun batez goza dezagun berriro.\nAuzoko San Maximo jaien barruan, Lamiako Maskarada maiatzaren 27an hasiko da, 17:30ean, eta une horretatik aurrera magiak hartuko du Lamiakoko txoko bakoitza. Alde batetik, Maskaradak kristautasunaren eta euskal mitologiaren arteko liskarra irudikatzen du, eta bestetik, auzoari izena ematen dion lamiaren istorioa.\nMaskarada hiru ekitalditan banatuta dago: lehena 17:30ean hasten da, Langileria kalearen eta Gazteluetako igoeraren arteko bidegurutzean, fanfarriak, erraldoiek osatutako adarrak eta herriak osatzen duen eta Maiatza pertsonaia buru duen kate txiki batek herria zeharkatzen dute Maskaradaren hasiera iragarriz, musika doinuen bidez, Lamiako geltokiko plazaraino. Lamiako Txikiak dantza taldeko kideek eta herriak dantza egiten dute, guztiak Maskaradarekin bat egitera gonbidatuz.\nBigarrenik, 18:00etan, pertsonai mitologikoen aurkezpena egingo da. Banan-banan, Mari eta Sugaar ugazabek jasoko dituzte, Maskaradan sartzeko eta ondorengo akelarrera gonbidatzeko. Ibilbidean Prudentziak laguntzen die, galdutako semeaz galdetuz.\nAzkenik, 22:30ak aldera, elementu guztiak elkarrekin erlazionatzen dira festa giro berezi bat sortuz, orain arte agertutako pertsonaia guztiek parte hartuko duten akelarre batekin.


Txotxongiloak - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\n1 minutuko irakurketa (78 hitz)\nGaur goizean autobusa hartu eta Tolosara abiatu gara. Tolosako Euskal Herria plazan elkartu gara. Hamaiketakoa jan dugu eta ondoren txapak banatu dizkigute. Gero eskutik emanda joan gara txotxongiloak ikustera. Ilaran jarri gara eta poliki-poliki antzokian sartu gara eta esan digute zein filatan jarri behar genuen. "Ratoncito Perez"en istoria bat antzeztu digute. Oso polita izan da. Gero autobusean sartu gara eta Berrobira itzuli gara. Gainera eskolako txapa soinean eraman dugu denok Aho bizi garelako.\nBARRAKOIKOAK IGERILEKUAN !\neuskara ereñotzu AKURIUM mari zelai BERDINTASUNA eguraldia hiruhilekoa esperimentu hirutxulo artoa lorez eguna ilusio ingelera AUTOBUSA GAZTAINA HAMAIKETAKOA Musika munduko txiki proiektu eskola ekitaldi errezeta TOPAKETAK ipuinak etxea tresneria proiektua ENTSALADA AGENDA ingurunea aste santua zuhaitz TRIPAKADA SOKATIRA yogurra EURIA olentzero bisita kutxa saskia tomatea GELAK mad igeriketa igela Guraso elkartea TOLOSA Elkarrizketak zozketa down Txirrita programa nazioarteko BIKAINA irudia ipuina HaurHezkuntza UDALETXEA txistorra bidaia KIROL eguraldi altxorra hitzkuntza LAGUNTXO bolondres basoa SUKALDEA sindromea PAILAZOAK EMAKUMEA txangoa urtebetetzea BALEA abenturak AZTERTZEN park adin futbol liburua ARGAZKIAK MOZORROA Imanol Mercero imanol topaketa batidoa zientzia paseotxoa planeta lana gona klipa sukaldaritza GAZTAÑAGA PETER PAN Ostadar platanoa familia ipuin festa IBAIA hiriburu xumea baserria aldaketa danbor JOLASA GOZATU altxorraren kutxa COOKING ikastaroa santa liga murala JANA intsektua europa gorria natura porrotx neska IBILBIDEA duatloi tanborrada 21 TXITAK INKUBADORAN from angiozar eskola on Vimeo. JANARIA txokolatea oilasko oporrak udaberria zaindu JAIA NEURKETA didaktikoa #irteera ikasleak sariduna bizimodua bizipenak baratza kontaketa MUTIL marrazoak gonbidatu unitate ukendua koloreak KORRIKA inauteria martxoa pirritx ELURRA egunerokoa koplak katu osteguna amaia inurria barria antzerkia eskea science KRISTINAENEA bizirik txandaka bixita tailerra liburu bideo kontalari irteera arotzenea Ereñotzu AMANCAY PROIEKTUAK Martxoak 8 zapaburu ZABORRA klima MUSIKARIA san sebastian grabazioa ageda GIZON #ESKOLA FESTA


Morkaiko Eguna, mendiaz familia giroan gozatzeko aitzaki ederra — Debabarrena turismo\nMorkaiko Eguna, mendiaz familia giroan gozatzeko aitzaki ederra Morkaiko Eguna antolatu du Morkaiko Mendi Elkarteak beste behin. Datorren maiatzaren 13an egingo da eta bi ibilaldi izango ditu: Elgoibarko Mendi Itzulia, eta etxeko txikienei zuzendutako Elgoibarko Itzulitxoa. Hitzordu hori bertako zein kanpoko mendizaleen topagune izango da. Eman izena eta gozatu Debabarreneko mendien edertasunez eta berauek gordetzen dituzten altxorrez familia-giroan! https://www.debabarrenaturismo.com/eu/albisteak/morkaiko-eguna-mendiaz-familia-giroan-gozatzeko-aitzaki-ederra https://www.debabarrenaturismo.com/eu/albisteak/morkaiko-eguna-mendiaz-familia-giroan-gozatzeko-aitzaki-ederra/@@download/image/morkaiko eguna.JPG\nDebabarreneko orografiak mendiaz gozatzeko aukera ezin hobea eskaintzen du. Hala, eskualdeak urtean zehar natura turismoa sustatzen duten hainbat eta hainbat mendi-proba eta kirol ekimen hartzen ditu. Datorren maiatzaren 13an, larunbata, mendizaleek ezinbesteko hitzordua dute Elgoibar eta inguruetan, Morkaiko Egunaren eskutik, Morkaiko M.E-ak antolatua.\nUdaberrian bereziki, Debabarreneko mendi eta landa-eremuak berde-tonu disdiratsuez janzten dira. Hortaz, ba al da familian eskualdeko parajeez kirola eginez gozatzea baina plan hobeagorik?\nMorkaiko Egunak Elgoibarko Mendi Itzulia eta etxeko txikienei zuzendutako Elgoibarko Itzultxoa hartuko ditu maiatzaren 13an. Goizeko 09:00etan abiatuko dira partaide guztiak, heldu zein gazte, Kalegoendik, Idotorbe-San Pedrorantz igotzeko. Mendizale gaztetxoek eta bidelagun izango dituzten nagusiak 10:00ak aldera iritsiko dira Idotorbe-San Pedrora. Puntu honetan, edonor gehitu daiteke mendi-martxara. Behin han, mendizale guztiak, Aiasta San Miguelera joango dira, non indarrak hartzeko hornidura-gune bat prest izango duten, Kalegoenera itzultzeko jaitsierari ekin aurretik.\nFesta mendizalea biribiltzeko, eta txikienen gozamenerako, eguerdiko 15:00etan eskalada-murru bat ipiniko da, euren eskalatzeko trebeziak probatzeko.\nIzen-emate epea irekita dago\nMorkaiko Egunean parte hartzeko Morkaiko M.E-k Elgoibarren duen egoitzen eman daiteke izena, asteazkenetan, 19:00 eta 20:30 bitartean. E-posta bat ere bideratu daiteke, morkaiko@morkaiko.net helbidera. Elgoibarko Mendi Itzulian izen-emateak maiatzaren 11a baino lehen eginez gero, 18 urtetik berako mendi elkarteko bazkideek bi euro ordainduko dituzte; bazkide ez direnek, aldiz, 8 euro. 18 urtetik gorako partaide bazkideek, berriz, bost euro, eta gainontzekoek, zortzi euro. Prezio horiek igo egingo dira maiatzaren 11tik aurrera. Hortaz, eman izena lehenbailehen eta gozatu plan eder hontaz!


Gujerat Probintziak hezkuntzako lana indartzearen aldeko apustua egin du | Alboan\nDurai Fernandez Sj Gujerateko (India) probintzialak maiatzaren 23ko astean bisitatu gintuen. Egonaldian bilera ugari egin ziren Alboan-eko taldearekin, eta bi topaketa egin ziren Bilbon eta Donostian bazkideekin.\nFernandezek 2019ko azaroan hartu zuen Gujerat probintziako buruzagitza. Bere agintaldia, beraz, bat dator osasun-larrialdiaren igarotzearekin, bi urte baino gehiago zailtasunez beterik, covid-ak pasaeran utzi duen arrasto izugarriagatik.\nGujerat probintziak, Indiako eta munduko gainerako probintziek bezala, galera pertsonal konponezinak izan ditu bi urte hauetan. Fernandezen esanetan, eragin nagusia bi urtez ikastetxeak ixtea izan da. Haur asko, dalits eta adivasis batez ere, hezkuntza-sistematik kanpo geratu dira, eta atzerakada ikaragarria izan da. Ikastetxeek ahalegin handia egin dute jarraitzeko, baina landa-eremuetan ia ezinezkoa zen, familiek ez baitute dirurik telefono mugikorra edo ordenagailua erosteko. Gainera, herrixka horietako askok ez dute Interneterako sarbiderik, eta, beraz, online hezkuntzarekin jarraitzea ez da oso eraginkorra izan, nahiz eta ahaleginak egin diren. Bi urtez haurrak etxean egon dira eskolara joan gabe. Horrek eragin negatiboa du haien bizitzetan, ez bakarrik lehen aipatutako hezkuntza-atzerakadagatik, baita eragin psikologikoagatik ere.\nHori konpentsatzeko ahalegin handiak egiten ari dira eskoletan, batez ere lehen hezkuntzako zikloetan, baina baita bigarren hezkuntzan eta goi-mailako zikloetan ere.\nDalit eta Adivasis komunitateen etorkizuna\nBeste alderdi batek ere izan du eragina bi urte hauetan, Durai Fernandezek partekatu zigun bezala, familien iraunkortasunarekin eta enplegu egonkorra lortzeko zailtasunekin lotuta baitago. Ordaindutako lanik gabe, hiriguneetara emigratu behar izaten dute, askotan uzta bakarraren mende egoten baitira, eta uzta iristen denean ez dute beste diru-iturririk aurkitzen beren herrixketan. Hirietara joatean, lana lortzeko zailtasun handiak aurkitzen dituzte, eta lortzen badute ere, nahiko baldintza eskasetan izaten dira. Gainera, hiriguneetara migratzearekin lotutako beste zailtasun batzuk ere badaude, hirietara iristen diren familia askok ezin baitituzte seme-alabak eskolatu.\nGujerat eta Indiaren egoera, gaur egun, delikatua da. Alde batetik, pandemiak utzitako arrastoa dago, eta, bestetik, gutxiengoek, hala nola dalits eta adivasis delakoek, beren eskubideak baliatzeko zailtasunei aurre egin behar diete. Gujerat probintziatik, bere gizarte-zentroen, ikastetxeen eta parrokien sarearen bidez, adivasis eta daliten herritarren parte-hartze prozesuekin jarraitzeko konpromisoa berritu da, emakume, haur eta gazteekin lan egiteko ahaleginak areagotuz.\nAlboan elkarteak Gujerat-en garatzen diren ekimenekin elkarlanean jarraitzen du, ikastetxeen sarea babestuz, emakumeen kooperatiben sareen lana lagunduz eta herritarren parte-hartze prozesuak eramatearen aldeko apustua eginez, beren eskubideak aldarrikatzeko eta baliarazteko beharrezkoak diren tresnak izan ditzaten.


Shimano MT34L Mendi / Spinning oinetakoak / neurria: 40 - Iragarki Laburrak\nShimano MT34L mendi edo Spinning oinetakoak, 40 neurrikoak.\nMendirako zein Spinning egiteko oinetako egokiak. Spinning saioa batean behin bakarrik erabiliak. Kala automatikoak jarrita dituela saltzen dira oinetakoak.\nShimano markako oinetakotan neurria asmatzeko, zure oinaren neurria baino bat gehiago aukeratu beharra dago, beraz, oinetako hauek 39 zenbakia dutenetzat dira.


Komuneko grafologoak (3) Alde egin zuten grafologoen kasua | Iruña-Veleia, egia ala gezurra?\n← “Cotilleo versus ciencia” Koen Van den Driesscheren lan argigarria\n470.000 euro Plan Zuzendarirako instituzioetatik →\nKomuneko grafologoak (3) Alde egin zuten grafologoen kasua\nData: 2010(e)ko abenduaren 22a Egilea: elexpuru\n2007ko urtarrilean beren borondatez joan ziren langabeziara, Lurmenen lau urtez lan egin ondoren. 2007ko eta 2008ko haien berri handirik ez dugu, bakarrik EHUko Arkeologia Sailean sarri ikusi izan zituztela hirurak.\n2009ko urtarrilaren 14an (2008-XI-19an eman zuen Batzordeak epaia) Eliseo Gilek Arabako Batzar Nagusien aurrean hitz egin zuen aurkikuntzen benetakotasuna beste behin ere aldarrikatuz. Agerraldiaren ondoren, lagun batek hiru arkeologoak ikusi zituen\nBatzar Nagusietatik hurbil dagoen sagardotegi batean trago bat hartzen, Julio\nNuñez, Santos Yanguas, Lorena Lz de Lacalle eta Otsoa Eribekorekin batera. Pensatzekoa da Eliseoren agerraldia jarraitzetik zetozela.\nHandik bi egunera, urtarrilaren 16an, hiru arkeologoek eta Lorena Lz de Lacalle diputatuak prentsaurrekoa eman zuten: “Arqueólogos que trabajaron en Veleia tiran de la\nmanta” titulatu zuen Correok hurrengo egunean.\nEgunkari honek dionez, Lorenaren eskariz agertu ziren prentsaren\naurrera. Beste gauza batzuen artean esan zuten ez zutela grafitorik ikusi lurretik\nirteten, eta iradoki zuten Eliseo zela faltsutzailea. Hitzerdirik ere ez komuneko\ngrafitoez. Eliseo Gil eta Idoia Filloyk berehala erantzun zieten veleia.com webgunean\nipinitako idatzi baten bidez. Puntuz puntuz gezurtatu zituzten salatarien\n2009ko maiatzean, larunbat eguerdi batez, beste lagun batek bazkaltzen ikusi zituen Apellaniz eta Berjón arkeologoak El Portalón jatetxean, Lorena Lz de Lacalle, Otsoa Eribeko, Nuñez, Santos Yanguas, Gorrochategui eta Lakarrarekin batera. Zerbait ospatzen ari zirela zirudien. Eta bazuten horretarako motiboa. Eureka!, bonba bat zuten esku artean, froga definitiboa: 2004an egindako letrina. “Baina nola ez zitzaigun lehenago bururatu!?”. Bost urte behar izan zituzten konturatzeko. Handik gutxira, ekainaren hasieran jakingo zen berria. Pozik ageri da Correo letrina salatariaren berri ematean: “Ludi Veleienses” delakoetarako egindako komuna, urrezko froga, epaitegiaren esku\nzegoen dagoeneko. Orain grafologoak kontratatu eta lanean jartzea besterik ez\nUrriaren 19an deklaratzera deitu zien arkeologoei epaileak, eta urtarrileko prentsaurrekoan esandakoa berretsi zuten hirurek puntuz puntu.\n2009ko udatik aurrera, eta indusketak bukatu ziren arte, hiru arkeologoetatik bi, Apellaniz eta Berjón, Julio Nuñezen zuzendaritzapean ikusiko dituzte lanean Mariturri induskatzen.\nGrafologoen gorabeherak hurrengorako utziko ditugu. Baina ez nuke atala itxi nahi aurrekoan plazaratutako galderari erantzun gabe. Zer gertatu zen hiru arkeologoak lana\nbat-batean uzteko? Gerora gaiak izan duen bilakaera ikusita, zilegi bekigu\nberen motibazioak asmatzen saiatzea. Hona hemen nire eta beste askoren ondo\n2006ko bukaera aldera honelako zerbait esango zien EHUko Arkeologia Saileko bururen batek (edo batzuek). “Eliseo Gilen aroa amaitzear dago. Ez dakigu grafitoak faltsuak diren\nala ez, baina bost axola. Aztarnategia EHUren eskuetara pasatuko da denbora asko baino lehen. Baina ez da gauza erraza izango, eta zuen kolaborazioa beharrezkoa dugu. Urtetarako lana eta ardura garrantzitsuak ziurtatu dituzue, baldin eta lana utzi eta txintxo portatzen bazarete.”\nEta oso txintxo portatu ziren.\nLorena López de Lacalle dena emanda Radio Euskadin


1. Dohatsu Egia bera duena erakasle; Egia, ez itxuraz eta hitz joankorrez, bainan den bezala ikasten duena!\nGure gogo-bihotzek enganatzen gituzte maiz, behakoa labur baitute.\nGauza gorde batzu jakin beharrez ibiltzetik zer dukegu? Ezjakinaz ez gitazke berdin Jainkoaren begietan hobendun.\nZer zorokeria, gauza beharrenak bazterrerat utzirik, alferren eta galgarrien ondotik ibiltzea! Begiak ba eta ez dugu ikusten; jakintsuen arteko eztabadez zergatik axola gu?\nBethiereko Hitza edo Berboa entzuten duena, asko eztabada alferretarik kanpo dago. Guzien ithurburua da Berboa; eta izaite guziak hartaz bakharrik dira mintzo, hura baita guzien hastapen, guhauri mintzo zaikuna.\nHura gabe nehork deus ez du aditzen; nehork ez zuzenki jujatzen.\nOro Berboari itzultzen dituena, oro Berboaren ganat bihurtzen, oro Berboaren baitan ikusten, bihotza azkar dagoke hura bai eta bakean Jainkoa baitan.\nO Jainko ziren Egia, bat nezazu zurekin bethiereko amodioan. Asko gauzen irakurtzea eta entzutea hastio zait; zu baitan daude nik nahi eta lehiatzen ditutanak oro. Ixil bedite jakintsu guziak, ixil kreatura guziak zure aitzinean: bakharrik zu mintza zakizkit.\n2. Zonbat ere baita bilduago norbait eta bihotzez lañoago, hanbatez du hak nekerik gabe gehiago eta barnago aditzen, haren adimenduak zerutik baitauka bere argia. Garbi, laño eta bakean dagon bihotza ez du lan hanitzak barreiatzen, den guzia Jainkoaren ospearentzat duelakotz egiten eta bere buruarekilako estekarik gabe bizitzerat lehiatzen delakotz.\nZure bihotzeko khar basak baino gehiago, zerk zitu koropilatzen eta nahasten?\nGizon zuhur khartsuak bere egitekoak gogoan ontsa orhatzen ditu, kanporat ager aitzin. Ez dabil hura norat ixurki harat errexki, bainan non zer den zuzen eta harat du jotzen.\nBere buruaren hezterat lehiatzen denak baino gudu bortitzagorik nork du? Gure buruaren garaitzea, egunetik egunerat hartaz jabeagotzea eta egun oroz ongian urrats baten egitea, ontsalaz horra zer behar litaken gure lana.\n3. Lur huntako zerek, nahi bezain onak eta itzal-gabeak izanikan ere, zerbait buztan tzar badakarte denek, eta gure argi guziek zerbait ilhunbe.\nBere burua den bezain xume ezagutzen duena, Jainkoaren ganat joaki, zer-nahi ikasi beharrez dabilana baino xuxenago. Lañoki ikastea eta jakitea ez da berez tzarra; on da eta Jainkoaren gogorako; kontzientzia zuzena eta bizitze saindua haatik bethi hobe. Bainan hanitzak ontsa bizitzerat baino lehiatuago baitira ikasterat, hortakotz dira maiz bidetik makurtzen, beren lanetik uzta guti edo batere ez dutela biltzen.\n4. O! ikasteko bezanbat su baginu gure baitako azturen errotik jalgitzeko eta hek utzi lekuan bertutearen finkatzeko, ez bide litake jendearen artean hoinbertze gaixtakeria eta gaitzbide, ez eta komentuetan hoinbertze ezazolkeria!\nSegur, jujamendu egunean Jainkoak ez dauku zer irakurtu dugun galdaturen, bainan ba zer dugun egin; ez eta zoin ontsa mintzatu giren, bainan ba saindutzeko zer dugun obratu.\nErradazu: non dira orai, bizi zirelarik eta jakitatean trebe, hain ontsa ezagutu ditutzun jakintsu eta erakasle hek guziak? Heien ontasunak jadanik bertzeen eskuetan dira, eta hetaz orhoitzen ere direnetz nago. Bizi zireno zerbait iduri zuten eta orai nehork ez ditu aiphatzen ere.\n5. Oi munduko loria, zoin laster eroria! Heien bizi-moldea, zuten jakitatearen bethe izan balitz, orduan zuketen orduan behar bezala ikasi eta erakatsi!\nJakitate alferren bidez mundu huntan zonbat den galtzen, Jainkoaren zerbitzuko axola guti dutelakotz! Xume baino nahiago baitute handi, hortakotz dira beren gogoeta alferretan galtzen.\nEgiazki handi, karitate handia duena! Egiazki handi, bere burra xumetzat eta ohore guziak ezdeustzat dauzkana!\nEgiazki zuhur, Jesus beretzea gatik, lurreko zer guziak lohitzat dauzkana! Egiazki jakintsu handi, bere nahiari uko eginik, Jainkoarena bethetzen duena!


Jaietako egitarauan Arrasateko Udalak ETAko presoen aldeko "kalejira" sartu izana salatu du PSE-EEk - Arrasate - Goiena.eus\nJaietako egitarauan Arrasateko Udalak ETAko presoen aldeko "kalejira" sartu izana salatu du PSE-EEk\nUbane Madera 2013-06-18 13:29\nArrasateko PSE-EErendako "onartezina" da Txosna Batzordeak "ETAko presoen alde antolatutako kalejira" Udalaren jaien egitarauaren barruan sartu izana. Diote hala azaltzen dela "Udal gobernuak Arrasateko postontzietan banatutako eskuorrian".\nPaco Garciak, Arrasateko idazkari orokorrak ekitaldi hori jaien egitarautik kentzeko eta "politizaziotik urrun" dauden Sanjuanak eskatu ditu. Garciaren iritziz, Udalak "lehenbailehen" egin beharko luke zerbait, ez delako "onargarria" herriko jaiak "ETAko presoak goraipatzeko" erabiltzea. Gaineratu du udaletatik "bakearen eta berradiskidetzearen alde" egin behar dela lan, eta "ez terroristak babestu eta haiek omentzen".\nEta, "jardunean diharduen bakarra"\nHorrekin batera, Gartziak besteak beste salatu du ETA dela "Europan jardunean diharduen erakunde terrorista bakarra", badela hura "kondenatzeko ordua" eta "Bilduren Udal gobernuak beste behin erakutsi" duela "zeinen alde" dagoen. Zentzu horretan, "terrorismoaren biktima guztien duintasuna" aldarrikatu du sozialista arrasatearrak.